marsh-mellow/assamese_wikipedia huggingface dataset:
কুশান নৃত্য () অথবা কুশান গান কৃত্তিবাসী ৰামায়ণৰ আধাৰত সৃষ্টি কৰা কোচ ৰাজবংশীসকলৰ এক লোককলা৷ কুশান নামটোৰ উৎপত্তিৰ সৈতে বহুতৰ মাজত মতভেদ আছে৷ কোনো কোনোৰ মতে, কোচ জাতিৰ নামৰ পৰাই কুশান নাম হৈছে; কোনোৰ মতে, ৰামায়ণৰ কুশৰ নামৰে কুশান হৈছে আৰু আন কিছুমানৰ মতে ৰামায়ণৰ পূৰ্বৰ পৰাই কুশান শব্দৰ প্ৰচলন আছে৷ যি নহওক কুশান এক গীতি-নৃত্য আধাৰিত লোকনাট্য অনুষ্ঠান লোকনৃত্যবোৰত সাধাৰণতে নাটকীয় উপাদান থাকে৷ কুশান নৃত্য বা কুশান গান, ৰামায়ণৰ কাহিনী নিৰ্ভৰ৷ সেয়ে, শিল্পীসকলে ৰামায়ণৰ কাহিনী কামতাপুৰী বা ৰাজবংশী ভাষাত সংগীতৰ পদ্যৰ যোগেদি বৰ্ণনা কৰে কুশন লোকনাট্য পঞ্চদশ শতিকাৰ পৰাই চলি আছে বুলি অনুমান কৰিব পাৰি যেতিয়া কোঁচ বংশই অসম, পশ্চিম বংগ, আৰু বৰ্তমানৰ উত্তৰ বাংলাদেশ শাসন কৰিছিল কুশান নামটোৰ উৎসত সীতাৰ দ্বিতীয় পুত্ৰ কুশৰ নামত জড়িত হৈ আছে উত্তৰাকাণ্ড ৰামায়ণত ৰামৰ ৰাজসভাত লৱ-কুশই ৰামায়ণ গোৱাৰ কাহিনীৰ পৰাই এই পৰম্পৰা উৎপত্তি হৈছে বুলিব পণ্ডিতসকলে অনুমান কৰে৷ 
নৃত্যৰ শৈলী
কুশান গান বা নাচ এবিধ দলীয় অনুষ্ঠান এটা কুশান গানৰ দলত প্ৰায় একুৰিৰো অধিক শিল্পী থাকে কুশান গানৰ দলৰ মূল গায়ক জনক গীদাল বোলা হয় গীদাল গৰাকীয়ে সমগ্ৰ অনুষ্ঠানটোৰ আঁত ধৰে গীদাল গৰাকীয়ে লগাই দিয়া পদবোৰ পাইল বা পালিয়ে সুৰ ধৰি গায় কুশান গানত ব্যৱহৃত বাদ্যযন্ত্ৰ বজোৱা জনক বাদক বাইন বুলি কোৱা হয় কুশান গানত গীতৰ তালে তালে চুকুৰী সকলে নাচে গীদাল আৰু তেওঁৰ সংগী সকলে অৰ্থব্যঞ্জক মুদ্ৰাৰ উপস্থাপনৰ জৰিয়তে গীত-পদ পৰিৱেশন কৰে মাজে মাজে বিসংগতিপূৰ্ণ হাস্যৰসাত্মক কাহিনী পৰিৱেশন কৰি দৰ্শকক আমোদ দিয়ে তেতিয়াই চুকুৰী সকলে নাচে পূৰ্বতে পুৰুষ সকলেই নাৰীৰ সাজ-পোছাক পৰিধান কৰি চুকুৰী হৈছিল যদিও বৰ্তমান নাৰী সকলেই এই কাৰ্য সম্পাদন কৰা দেখিবলৈ পোৱা যায় কুশান গানত বেণাৰ ব্যৱহাৰ অপৰিহাৰ্য

নৃত্যত ব্যৱহৃত বাদ্য
জনজাতীয় বৈশিষ্ট্য থকা কুশান নাচত কেইবাটাও থলুৱা বাদ্য ব্যৱহাৰ কৰা হয়৷  বেনা, সাৰিন্দা, খোল, বাঁহী, জুৰি আদি লোকবাদ্য কুশান নাচত বজোৱা হয়৷ এই বাদ্যযন্ত্ৰবোৰৰ সহায়ত ঢিমা, ঢেউ, লবা, দুটুকী, লেছাৰী আদি বোলৰ তালত ছোকৰা ছুকুৰীসকলে নৃত্য কৰে৷ অনুষ্ঠিত হোৱাৰ দিনা গোটেই নিশা কুশান নাচ চলে৷ ৰামায়ণৰ কাহিনীৰ ওপৰত ৰচিত গীত গোৱাৰ উপৰি কাহিনী বহিৰ্ভূত কিছুমান গীতো গোৱা হয় আৰু এইবোৰতো শিল্পীসকলে নৃত্য কৰা দেখা যায়৷
দুটিমান গীতৰ অংশ
কুশান গানৰ বিষয়বস্তু মূলতঃ ৰামায়ণ কেন্দ্ৰিক কিন্তু স্থান বিশেষে বহু কুশান গানৰ দলে মহাভাৰত আৰু অন্যান্য পুৰাণৰ কাহিনী সমূহকো উপস্থাপন তথা পৰিৱেশন কৰা দেখিবলৈ পোৱা যায়
ৰামায়ণৰ কাহিনী
শ্ৰীৰাম ৰাবণ যুদ্ধ লাগিল আবাৰ৷বাচিয়া বাচিয়া ৰাম কৰেন প্ৰহাৰ৷শ্ৰীৰামেৰ বাণে ৰাজা কৰে ধৰফৰ৷সহিতে নাপাৰি ৰাজা উঠিয়া দিল লৰ৷সাৰথিৰে আজ্ঞা দিল ৰাজা দশানন৷লঙ্কাতে চালাও ৰথ ত্বৰিত গমন৷..... আদি
কাহিনী বহিৰ্ভূত
আই মুই সখীন দেখিয়া বসিনুং কাইন৷দিনমনে না পৰে হাতেৰ গাইন৷ৰাইতে দিনে আমৰা বাৰা বানি৷কথা কইলে পৰে চৌখেৰ পানী৷একদিন যদি মৰা কামাই কৰে৷দুইদিন থাকে বসিয়া৷ছোটো দেওৰায় দেয় মোক কাপোৰ কিনিয়া৷..... আদি৷
তথ্য সূত্ৰ

শ্ৰেণী:নৃত্য
শ্ৰেণী:অসমৰ সংস্কৃতি
শ্ৰেণী:পশ্চিম বংগৰ সংস্কৃতি
কুশৰাম দেৱ (১৭৮০ - ১৮৩৮) আউনীআটী সত্ৰৰ ডেকা অধিকাৰ আছিল সত্ৰাধিকাৰ পদ্মপাণিদেৱৰ মৃত্যুৰ পাছত ডেকা অধিকাৰ হৈছিল এখেতৰ দিনতে মানৰ আক্ৰমণত সত্ৰ দাহ হৈছিল পলাই গৈ প্ৰথমে বালিসত্ৰত আছিলগৈ ৰংপুৰলৈ গৈ মান সেনাপতি মিঙিমাহা তিলোৱাক দেখা কৰাত তেখেতে যথাযোগ্য সন্মানসহ সত্ৰলৈ ফিৰাই পঠিয়ায় পাছত ইংৰাজে মানক খেদি পঠিওৱাত কুশৰাম দেৱে ইংৰাজ কমিছনাৰ মেথি চাহাবক দেখা কৰে আৰু সত্ৰৰ প্ৰতি সুবিচাৰৰ আশ্বাস লয় গুৱাহাটীতে ভৰলুমুখত আমনি সত্ৰ পাতি বহু কাল আছিল ইয়াতেই তেখেতৰ মৃত্যু হয় দেশৰ দুৰ্দশাৰ সময়ত কৃতিত্বৰে সত্ৰ পৰিচালনা কৰিছিলবৰ্মন, শিৱনাথ (২০০০). অসমীয়া জীৱনী অভিধান. চ'ফিয়া প্ৰেছ এণ্ড পাব্লিচাৰ্ছ প্ৰা: লি:, গুৱাহাটী. পৃ: ৫৭
তথ্য সমল

শ্ৰেণী:সংক্ষিপ্ত জীৱনী
শ্ৰেণী:সত্ৰাধিকাৰ
কুষ্ঠ বা হেন্ছেনৰ ৰোগ (আন অসমীয়া নাম কুঠ আৰু বৰৰোগ) মাইক'বেক্টেৰিয়াম লেপ্ৰি বা মাইক'বেক্টেৰিয়াম লেপ্ৰ'মেট'চিছ বেক্টেৰিয়াৰ ফলত হোৱা এক দীৰ্ঘম্যাদী সংক্ৰামক ৰোগ আৰম্ভণিতে ৫ৰ পৰা ২০ বছৰলৈ সংক্ৰমণৰ কোনো লক্ষণ নাথাকে দেখা দিয়া লক্ষণৰ ভিতৰত প্ৰান্তীয় স্নায়ু তন্ত্ৰ, শ্বাস তন্ত্ৰ, ছাল আৰু চকুৰ গ্ৰেনুল'মা প্ৰধান ইয়াৰ ফলত বিষৰ অনুভৱ কমকৈ হৈ শৰীৰত বাৰে বাৰে আঘাত বা সংক্ৰমণ হ'ব পাৰে আৰু অংগ হেৰুৱাবলগীয়া হ'ব পাৰে দুৰ্বলতা আৰু চকুৰে কমকৈ দেখাও এই ৰোগৰ আন লক্ষণ

কুষ্ঠ ৰোগ মানুহৰ মাজতে সোঁচৰে  সংক্ৰমিত লোকৰ কাঁহ বা নাকৰ পানীৰ পৰা ই বিয়পে বুলি ভবা হয় দুখীয়া, অস্বাস্থ্যকৰ পৰিবেশত বাস কৰা লোক বেছিকৈ কুষ্ঠত ভোগে মানুহৰ ধাৰণাৰ বিপৰীতে কুষ্ঠ অতিপাত সংক্ৰামক নহয় বেক্টেৰিয়াৰ সংখ্যাক ভিত্তি কৰি ইয়াক পচিবেচিলাৰী () আৰু মাল্টিবেচিলাৰী () বুলি ভাগ কৰা হয় পচিবেচিলাৰীত ছালৰ শেঁতা পৰা, অসংবেদনশীল দাগৰ সংখ্যা পাঁচ বা তাতকৈ কম আৰু মাল্টিবেচিলাৰীত পাঁচটাতকৈ বেছি ছালৰ বায়প্সীত এচিড-ফাষ্ট বেক্টেৰিয়া (- ) ধৰা পেলাই বা পৰিমেৰেছ চেইন ৰিয়ক্চনৰে ডি এন এ উলিয়াই ৰোগনিৰ্ণয় কৰা হয়

মাল্টি ড্ৰাগ থেৰাপী (এম ডি টি) নামৰ চিকিৎসা পদ্ধতিৰে কুষ্ঠৰ পৰা আৰোগ্য লাভ কৰিব পাৰি পচিবেচিলাৰী কুষ্ঠত ডেপ্চন আৰু ৰিফাম্পিচিন ছমাহ দিয়া হয় মাল্টিবেচিলাৰী কুষ্ঠত ৰিফাম্পিচিন, ডেপ্চন আৰু ক; অফাজিমিন ১২ মাহলৈ দিয়া হয় ইয়াৰ বাহিৰে অন্য প্ৰতিজৈৱিকো () কেতিয়াবা ব্যৱহাৰ কৰা হয় বিশ্ব স্বাস্থ্য সংস্থাই এই চিকিৎসা বিনামূলীয়াকৈ প্ৰদান কৰে বিশ্বজুৰি আধীৰ দশকত ৫২ লাখ দীৰ্ঘম্যাদী ৰোগীৰ পৰা ২০১২ চনত ১,৮৯,০০০০লৈ সংখ্যা কমিছে       230,000. বেছিভাগ নতুন ৰোগী ১৬খন দেশত ধৰা পৰে যাৰ আধাতকৈ বেছি ৰোগী ভাৰতৰ বিগত ২০ বছৰত বিশ্বজুৰি ১.৬ কোটি ৰোগীয়ে আৰোগ্য লাভ কৰিছে

কুষ্ঠ ৰোগে হাজাৰ হাজাৰ বছৰ ধৰি মানুহক আক্ৰান্ত কৰি আহিছে ইংৰাজী নাম  আহিছে লেটিন শব্দ ৰ পৰা যাৰ অৰ্থ "" বা বাকলিৰে আৱৰা "হেন্ছেনৰ ৰোগ" নামটো চিকিৎসক জেৰাৰ্ড আৰ্মাৰ হেন্ছেনৰ পৰা আহিছে ৰোগীসকলক পৃথককৈ কুষ্ঠ কলনীত ৰখা প্ৰথা এতিয়াও ভাৰত, চীন, আৰু আফ্ৰিকাত প্ৰচলিত কুষ্ঠ বেছিকৈ সংক্ৰামক নোহোৱা বাবে বেছিভাগ কলনীয়েই বন্ধ হৈছে ৰোগৰ বিষয়ে জনোৱা আৰু ততালিকে চিকিৎসা লোৱাৰ ক্ষেত্ৰত সামাজিক কলংক এক অন্তৰায় হৈ আহিছে কিছুমানে "" বা "কুঠীয়া মানুহ" শব্দটো অসন্মানজনক বুলি কৈ "কুষ্ঠ ৰোগত আক্ৰান্ত মানুহ" বাক্যংশহে পছন্দ কৰে কুষ্ঠই "অৱহেলিত ক্ৰান্তীয় ৰোগ"তো (  ) স্থান পাইছে কুষ্ঠ ৰোগৰ প্ৰতি সজাগতা আনিবলৈ ১৯৫৪ চনৰ পৰা বিশ্ব কুষ্ঠ দিৱস পালন কৰা হৈছে

চিত্ৰ বিথিকা

 তথ্যসূত্ৰ

 বাহ্যিক সংযোগ 

    বিশ্ব স্বাস্থ্য সংস্থাই বাছনি কৰা কুষ্ঠ ৰোগ সম্পৰ্কীয় তথ্যৰ লিংক

শ্ৰেণী:সংক্ৰামক ৰোগ
শ্ৰেণী:বেক্টেৰিয়াজনিত ৰোগ
কুষ্মাণ্ডা হৈছে হিন্দু ধৰ্মৰ এগৰাকী দেৱী তেওঁৰ মিচিকিয়া হাঁহিৰপৰাই জগতৰ উৎপত্তি হোৱা বুলি বিশ্বাস কৰা হয় কালীকুল প্ৰথাৰ অনুগামীসকলে তেওঁক দুৰ্গাৰ চতুৰ্থ ৰূপ হিচাপে গণ্য কৰে 'কু', 'উষ্ম' আৰু 'অণ্ড' - এই তিনিটা শব্দৰে তেওঁৰ নামটো গঠিত হৈছে যাৰ অৰ্থ হ'ল যথাক্ৰমে সামান্য উষ্ম অণ্ড অৰ্থাৎ ব্ৰহ্মাণ্ড

নৱৰাত্ৰিৰ চতুৰ্থ দিনটোত কুষ্মাণ্ডাৰ আৰাধনা কৰা হয় তেওঁ স্বাস্থ্য, সম্পত্তি আৰু শক্তি বৃদ্ধি কৰে বুলি বিশ্বাস আছে আঠখন হাত থকাৰ বাবে দেৱী কুষ্মাণ্ডা অষ্টভূজা দেৱী বুলিও আখ্যা দিয়া হয় তেওঁৰ জপমালাত সকলো সিদ্ধি আৰু নিধি প্ৰদানৰ শক্তি আছে বুলি কোৱা হয় 

কুষ্মাণ্ডাই কোমোৰাৰ বলি গ্ৰহণ কৰে 

ৰূপ

অষ্টভূজা কুষ্মাণ্ডাৰ হাতত যথাক্ৰমে ত্ৰিশূল, চক্ৰ, তৰোৱাল, শূল, গদা, ধনু-কাঁড় অমৃত আৰু তেজৰ দুটা কলহ থাকে তেওঁৰ এখন হাত অভয় মুদ্ৰাত থকা দেখা যায় আৰু তেওঁৰ বাহন হৈছে বাঘ

ব্যুৎপত্তি
আখ্যানমতে, যেতিয়া বিশ্বব্ৰহ্মাণ্ড আন্ধাৰেৰে আৱৰা এক মহাশূন্য আছিল তেতিয়াই এক জ্যোতিৰ কিৰণ কেউদিশে বিয়পি পৰিছিল আদিতে এই জ্যোতি আছিল নিৰাকাৰ লাহে লাহে ই এক দিব্য নাৰীৰ ৰূপ লয় তেওঁকে দেৱী কুষ্মাণ্ডা ৰূপে জনা যায় তেওঁৰ মিচিকিয়া হাঁহিৰ পৰাই ব্ৰহ্মাণ্ডৰ সৃষ্টি হয় গ্ৰহ-নক্ষত্ৰ আৰু তাৰকাৰাজ্যৰো এনেদৰেই উৎপত্তি হয় জগতত জীৱন বৰ্তাই ৰাখিবলৈ তেওঁ নিজেই সূৰ্যৰ মধ্যবিন্দুত অৱস্থান কৰে আৰু এনেদৰেই জগতক শক্তি আৰু পোহৰৰ যোগান ধৰে সেয়ে দেৱী কুষ্মাণ্ডাক সূৰ্যদেৱতাৰ শক্তিৰ উৎস বুলি কোৱা হয় সূৰ্য তেওঁৰ অবিহনে নিস্তেজ আৰু শক্তিহীন বুলি বিশ্বাস কৰা হয়

অন্য এক আখ্যানৰ মতে, পৰম শক্তিৰ দেৱীৰূপ আদি পৰাশক্তি শিৱৰ দেহৰ বাওঁ অংশৰ পৰা সিদ্ধিদাত্ৰী ৰূপে নিৰ্গত হয় ইয়াৰ পিছতেই দেৱীয়ে সূৰ্যৰ অভ্যন্তৰত অৱস্থান কৰে আৰু কুষ্মাণ্ডা দেৱী নামেৰে পৰিচিত হয়

মন্দিৰ
বাৰাণসীত দেৱী কুষ্মাণ্ডাৰ মন্দিৰ বিৰাজমান জনবিশ্বাস অনুসৰি এই মন্দিৰৰ বিগ্ৰহ মানুহে সজা নহয় বৰঞ্চ ই নিজে নিজে আৱিৰ্ভাৱ হোৱা নৱৰাত্ৰিৰ সময়ত ইয়াত বহুসংখ্যক ভক্তৰ সমাগম হয় কোৱা হয় যে ইয়াত অৱস্থিত দুৰ্গা কুণ্ডত স্নান কৰি কুষ্মাণ্ডাক আৰাধনা কৰিলে দেৱীয়ে সকলো পাপ মোচন কৰে

অৰ্চনা
বিশ্বাস অনুসৰি দেৱী কুষ্মাণ্ডাৰ প্ৰিয় ভোগ বা পাচলি হৈছে কোমোৰা সেয়ে তেওঁৰ পূজাত কোমোৰা বলি হিচাপে আগবঢ়োৱা হয় ইয়াৰ লগতে ভক্তসকলে পূজাত গাখীৰ, দৈ আৰু হালৱা আদিও নিবেদন কৰাৰ লগতে প্ৰসাদ হিচাপে গ্ৰহণ কৰে

তথ্য সংগ্ৰহ

শ্ৰেণী:হিন্দু দেৱী
কুসুম্বৰ ভূঞা (? - আন. ১৪৫৬) শ্ৰীমন্ত শংকৰদেৱৰ পিতৃ সূৰ্যবৰ আৰু খেৰসূতীৰ জ্যেষ্ঠ পুত্ৰ 'শিৰোমণি ভূঞা' বাব পাইছিল এখেতৰ প্ৰথমা পত্নী সত্যসন্ধাৰ গৰ্ভত শংকৰদেৱৰ জন্ম হৈছিল আনগৰাকী পত্নী অনুধৃতিৰ গৰ্ভত জন্ম হৈছিল বনগঞাগিৰী শংকৰদেৱৰ সাত বছৰ বয়স হোৱাত কুসুম্বৰ ভূঞাৰ মৃত্যু হৈছিলবৰ্মন, শিৱনাথ (২০০০). অসমীয়া জীৱনী অভিধান. চ'ফিয়া প্ৰেছ এণ্ড পাব্লিচাৰ্ছ প্ৰা: লি:, গুৱাহাটী. পৃ: ৫৭

তথ্য সমল

শ্ৰেণী:সংক্ষিপ্ত জীৱনী
শ্ৰেণী:শংকৰদেৱ
কুৰংগনয়নী () বা তেখাও-লেইমা মণিপুৰৰ ৰাজকুমাৰী তথা অসমৰ বৰকুঁৱৰী আছিল তেওঁ মেইটেই শাসক চিঙ থাং খমবাৰ জীয়ৰী তথা আহোম স্বৰ্গদেউ ৰাজেশ্বৰ সিংহৰ পত্নী আৰু প্ৰধান ৰাণী আছিল স্বৰ্গদেৱে মানৰ কবলৰ পৰা মণিপুৰৰ সিংহাসন উদ্ধাৰৰ বাবে কৰা সহায়ৰ চিনস্বৰূপে চিঙ থাং খমবা ওৰফে জয় সিংহই তেওঁৰ জীয়েক কুৰংগনয়নীক ১৭৬৮ চনত ৰাজেশ্বৰ সিংহলৈ বিয়া দিয়ে আগৰ দিনত মণিপুৰৰ মানুহক অসমীয়াই মগলু বা মগলৌ বুলিছিল মণিপুৰৰ কন্যা হোৱা বাবে সেয়ে কুৰংগনয়নীক মগলু কুঁৱৰী বা মগলৌ কুঁৱৰী বুলিও জনা যায় আনহাতে মণিপুৰিসকলে তেওঁক তেখাও-লেইমা বা অসম কুঁৱৰী বুলি স্মৰণ কৰে প্ৰথম মোৱামৰীয়া বিদ্ৰোহ দমনৰ ক্ষেত্ৰত কুৰংগনয়নীয়ে গুৰুত্বপূৰ্ণ ভূমিকা পালন কৰিছিল

১৭৬৯ চনত ৰাজেশ্বৰ সিংহৰ মৃত্যুৰ পাছত তেওঁৰ ভায়েক চুণ্যেউফাই লক্ষ্মী সিংহ নাম লৈ ৰাজপাটত উঠে আৰু কুৰংগনয়নীক বিয়া কৰায় কিছুদিন পাছতে আহোম ৰাজ্যত ৰাঘ নেওগৰ নেতৃত্বত মোৱামৰীয়া বিদ্ৰোহৰ সূত্ৰপাত হয় বিদ্ৰোহীসকলে আহোম ৰাজধানী অধিকাৰ কৰি নাহৰখৰাৰ ৰমানন্দক সিংহাসনত বহুৱায় আৰু লক্ষ্মী সিংহক বন্দী কৰে ৰাঘ নেওগে কুৰংগনয়নীৰ লগতে ৰাজেশ্বৰ সিংহৰ বিধবা পত্নীসকল আৰু লক্ষ্মী সিংহৰ পত্নীসকলক জোৰ কৰি নিজৰ হেৰেমত ৰাখে 

প্ৰজাসকলে পূৰ্বৰ স্বৰ্গদেউৰ বিষয়াসকলকে সমৰ্থন কৰিবলৈ লোৱাত ৰজা ৰমাকান্ত অসন্তুষ্ট হৈ সকলো বিষয়া আৰু লক্ষ্মী সিংহক হত্যা কৰিবলৈ পৰিকল্পনা কৰে এই কথাৰ উমান পাই পূৰ্বৰ সকলো বিষয়া লগ লাগি বিদ্ৰোহ দমন কৰিবলৈ সংকল্প লয় ইতিমধ্যে বিদ্ৰোহীসকলৰ বেছিভাগেই ঘৰাঘৰি গৈছিল আৰু ৰাজধানীত ৰমাকান্তৰ লগত কেইজনমান সহকাৰীহে আছিল ১৭৭০ চনৰ এপ্ৰিলত বহাগ বিহুৰ আগৰ নিশা ৰাঘৰ ঘৰ ঘেৰাও কৰা হয় আৰু তেওঁক বাহিৰলৈ টানি আনি হত্যা কৰা হয় কিছুমানৰ মতে কুৰংগনয়নীয়েই পিছফালৰ পৰা প্ৰথম আঘাত কৰিছিল ৰমাকান্ত সমায়িকভাৱে পলাই সাৰে কিন্তু তেওঁৰ দেউতাক, আত্মীয় আৰু বিষয়াসকলক ধৰি মৃত্যুদণ্ড বিহা হয় এইদৰে প্ৰথম মোৱামৰীয়া বিদ্ৰোহৰ অন্ত পৰে

তথ্য সংগ্ৰহ

শ্ৰেণী:টাই-আহোম ৰাণী
শ্ৰেণী:ভাৰতীয় ৰাণী
শ্ৰেণী:মণিপুৰৰ ব্যক্তি
কুৰটোলেইন হাইদৰ  (; জন্ম: ২০ জানুৱাৰী, ১৯২৭- মৃত্যু: ২১ আগষ্ট, ২০০৭) এগৰাকী ভাৰতীয় উৰ্দু ঔপন্যাসিক, গল্পকাৰ, শিক্ষাবিদ আৰু সাংবাদিক তেওঁ উৰ্দু সাহিত্যৰ প্ৰভাৱশালী আৰু উৎকৃষ্ট সাহিত্যিকসকলৰ মাজৰ এজন হাইদৰক ১৯৫৯ চনত পাকিস্তানৰ লাহোৰৰপৰা প্ৰথম প্ৰকাশ হোৱা তেওঁৰ শ্ৰেষ্ঠতম সৃষ্টিকৰ্ম আগ কা দড়িয়া (ৰিভাৰ অৱ ফায়াৰ)ৰ বাবে বিশেষকৈ জনা যায় , . 42 

কুৰটোলেইন তেওঁৰ বন্ধুবৰ্গ আৰু গুণমুগ্ধৰ মাজত আইনি আপা নামেৰে জনপ্ৰিয় আছিল তেওঁ উৰ্দু লেখক আৰু উৰ্দু চুটি-গল্পৰ বাটকটীয়া চাজ্জাদ হাইদৰ ইলদাৰিম (১৮৮০-১৯৪৩)ৰ কন্যা  তেওঁৰ মাক নজৰ জাহৰাও এগৰাকী ঔপন্যাসিক, যি প্ৰথমে বিন্তে-ই-নজৰুল বকৰ নামেৰে আৰু পিছলৈ চাজ্জাদ হাইদৰ নামেৰে লিখা-মেলা কৰিছিল নজৰ জাহৰা মোহম্মদী বেগম আৰু তেওঁৰ স্বামী চৈয়দ মুমতাজ আলিৰ আশ্ৰিতা আছিল, যি তেওঁৰ প্ৰথমখন উপন্যাস প্ৰকাশ কৰিছিল 

কুৰটোলেইন হাইদৰে তেওঁৰ চুটি গল্প সংকলন পটঝৰ কী আৱাজৰ বাবে ১৯৬৭ চনত, উৰ্দু সাহিত্যিকলৈ আগবঢ়োৱা সাহিত্য অকাডেমি বঁটা লাভ কৰিছিল ১৯৮৯ চনত তেওঁ আখিৰ-এ-চাব-কে- হমচফৰ কিতাপখনৰ বাবে জ্ঞানপীঠ বঁটা আৰু ১৯৯৪ চনত সাহিত্য অকাডেমিৰ সৰ্বোশ্ৰেষ্ঠ সন্মান সাহিত্য অকাডেমি ফেলোশ্বিপ লাভ কৰে ২০০৫ চনত ভাৰত চৰকাৰে হাইদৰক পদ্মভূষণ বঁটাপদ্মভূষণ বঁটাৰে সন্মানিত কৰে

জীৱনী
১৯২৭ চনৰ ২০ জানুৱাৰীত উত্তৰ প্ৰদেশৰ আলিগড়ত কুৰটোলেইনৰ জন্ম হৈছিল অৱশ্যে তেওঁৰ পৰিয়াল উত্তৰ প্ৰদেশৰ নেহতাউৰৰহে আছিল তেওঁৰ নাম এজন উল্লেখযোগ্য ইৰানী কবি কুৰাত-উল-এইন তাহিৰা (  )ৰ নামেৰে ৰখা হৈছিল কুৰটোলেইন উৰ্দু ভাষাৰ বহুপঠিত লেখকসকলৰ ভিতৰত এজন তেওঁক উৰ্দু সাহিত্যৰ "গ্ৰেণ্ড ডেম" বুলি গণ্য কৰা হয়

দিল্লীৰ ইন্দ্ৰপ্ৰস্থ কলেজ আৰু লক্ষ্ণৌ বিশ্ববিদ্যালয়ৰ অধীনৰ ইজাবেলা থবাৰ্ণ কলেজৰপৰা শিক্ষা সাং কৰি কুৰটোলেইন ১৯৪৭ চনত পাকিস্তানলৈ যায় ১৯৬০ চনত ভাৰতলৈ উভতি অহাৰ আগতে তেওঁ কিছুবছৰ ইংলেণ্ডত আছিল দিল্লীৰ নয়দা নিবাসী হোৱাৰ আগতে তেওঁ প্ৰায় বিশ বছৰ মুম্বাইত বাস কৰিছিল জীৱনৰ শেষ সময়ছোৱা তেওঁ নয়দাত আছিল আৰু ইয়াতে তেওঁৰ মৃত্যু হয় তেওঁ আজীৱন অবিবাহিত হৈ থাকে

১৯৪৭ চনত পৰিয়াল সহিতে পাকিস্তানলৈ প্ৰব্ৰজনৰ সময়ত জুই আৰু ধোঁৱাৰে ধূসৰিত যি চৌপাশ তেওঁ প্ৰত্যক্ষ কৰিছিল সেই লৈ তেওঁ লিখি উলিওৱা আগ কা দড়িয়া উপন্যাসখনে ১৯৫৯ চনত পাকিস্তানত তুমুল বিৰ্তকৰ সৃষ্টি কৰে; যাৰ বাবে কুৰটোলেইনে ভাৰতলৈ ঘূৰি অহাৰ সিদ্ধান্ত লয় জীৱিকা অৰ্জনৰ অৰ্থে তেওঁ সাংবাদিক ৰূপে কাম কৰিবলৈ আৰম্ভ কৰে আৰু লগতে নিয়মিতভাৱে গল্প, সাহিত্য বিষয়ক অনুবাদ আৰু উপন্যাস লিখি প্ৰকাশ কৰি থাকে তেওঁ সৰ্বমুঠ ত্ৰিশখন কিতাপ লিখিছে তেওঁ বোম্বাইৰ ইমপ্ৰিণ্ট, বোম্বাই (১৯৬৪-৬৮) আলোচনীখনৰ পৰিচালন সম্পাদক আৰু ইলাষ্ট্ৰেটেড উইক্লি অৱ ইণ্ডিয়া (১৯৬৮-৭৫)ৰ সম্পাদনা মণ্ডলীৰ সদস্য আছিল তেওঁৰ কিতাপবোৰ ইংৰাজী আৰু অন্যান্য ভাষালৈ অনূদিত হৈছে

হাইদৰে কেলিফৰ্ণিয়া, চিকাগো, উইচকনচিন আৰু এৰিজোনা বিশ্ববিদ্যালয়ত অতিথি প্ৰবক্তা হিচাপেও কাৰ্যনিৰ্বাহ কৰিছিল তেওঁ আলিগড় মুছলিম বিশ্ববিদ্যালয়ৰ উৰ্দু ভাষা বিভাগৰ অধ্যাপক আছিল, যত তেওঁৰ দেউতাক আগতে পঞ্জীয়ক আছিল তেওঁ নতুন দিল্লীৰ জামিয়া মিলিয়া ইছলামিয়াত অধ্যাপক এমিৰিটাছ, খান আব্দুল গফৰ খান চেয়াৰও আছিল ১৯৭৯ চনত তেওঁ আইৱা বিশ্ববিদ্যালয়ৰ আন্তৰ্জাতিক লিখন কাৰ্যসূচীৰ আবাসী কৰিছিল

তথ্যসূত্ৰ

শ্ৰেণী:পদ্মভূষণ বঁটা বিজয়ী
শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:উৰ্দু ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমিৰ ফেলোশ্বিপ প্ৰাপক
শ্ৰেণী:জ্ঞানপীঠ বঁটা বিজয়ী
শ্ৰেণী:ইছলাম ধৰ্ম

কুৰাইশ্ব বংশ () কুৰাঈশ্ব বা কোৰায়েশ্ব (কুৰেশ্বি হিচাপেও পৰিচিত) আছিল আৰবৰ এক শক্তিশালী বণিক বংশ এই বংশই মক্কাৰ অধিকাংশ অংশ আৰু কাবা নিয়ন্ত্ৰণ কৰিছিল ইছলাম ধৰ্মৰ নবী মুহাম্মাদ কুৰাইশ্ব বংশৰ বনু হাছিম গোত্ৰত জন্মগ্ৰহণ কৰিছিল 

 কুৰাইশ্বৰ বংশগছ 

তথ্য সংগ্ৰহ
কুৰিজন ভাৰতীয় গণিত-সাধক() হৈছে অসমীয়া জনপ্ৰিয় গণিতৰ লেখক, শিক্ষাবিদ, অধ্যাপক, সাহিত্যিক ড দিলীপ শৰ্মাৰ এখন জীৱনী সংকলন বান্ধৱ প্ৰকাশনে ২০২০ চনত প্ৰকাশ কৰা এই সংকলনটি লেখক দিলীপ শৰ্মাই অসম বিজ্ঞান আৰু প্ৰযুক্তিবিদ্যা বিশ্ববিদ্যালয়ৰ উপাচাৰ্য প্ৰফেছৰ ধীৰাজ বৰালৈ উছৰ্গা কৰিছে সংকলনখনত মুঠ ২০ জন ভাৰতীয় গণিতজ্ঞৰ জীৱনক লৈ ২০ টা অধ্যায় আছে গণিতৰ বিভিন্ন ক্ষেত্ৰত অৱদান আগবঢ়োৱা এই বিছজন ভাৰতীয় গণিতজ্ঞৰ জীৱন আৰু কীৰ্তিৰ বৰ্ণনা কিতাপখনত আছে

বিৱৰণ
আৰম্ভণিতে উপোদ্ঘাত শিৰোনামেৰে লেখকৰ একাষাৰত লেখকে লিখিছে, ভাৰতত বহু প্ৰতিভাধৰ গণিতজ্ঞৰ জন্ম হৈছিল উচ্চ স্তৰৰ গণিতৰ চৰ্চা হৈছিল শূন্যৰ আৱিষ্কাৰ আৰু দশমিক স্থানীয় মান পদ্ধতিৰ সহায়ত সংখ্যা লিখাৰ উপায় প্ৰাচীন ভাৰতীয় গণিতজ্ঞৰ সুবিমল কীৰ্তিএই পুথিখনত কুৰিজন গণিত-সাধকৰ জীৱন আৰু কৃতিৰ আভাস দিবলৈ চেষ্টা কৰা হৈছে বহু তীক্ষ্ণধী গণিতজ্ঞৰ কথা বাদ পৰি গৈছে উদাহৰণস্বৰূপে, মধ্য-যুগৰ কেৰালাৰ মাধৱ আছিল প্ৰখৰ ধীসম্পন্ন গণিতজ্ঞ" লগতে তেওঁ নাম উল্লেখ কৰিছে বিংশ শতিকাৰ অমিয়চৰণ বেনাৰ্জি,কে আনন্দ ৰাও, শুদ্ধোদন ঘোষ আদি গণিতজ্ঞৰ নাম আৰু লিখিছে, এনে ব্যুৎপন্ন গণিতজ্ঞসকলৰ কথা পৰৱৰ্তী সংস্কৰণত সংযোগ কৰা হব

কিতাপখনত থকা অধ্যায়সমূহ হৈছে, পিংগল, আৰ্যভট্ট, বৰাহমিহিৰ, ব্ৰহ্মগুপ্ত, মহাবীৰাচাৰ্য্য, ভাস্কৰাচাৰ্য্য, ৰাধানাথ শিকদাৰ, আনন্দমোহন বসু, আশুতোষ মুখোপাধ্যায়, ৰামানুজন আৰু উপেক্ষিতা জানকী, দত্তাত্ৰেয় ৰামচন্দ্ৰ কাপ্ৰেকৰ, দামোদৰ ধৰ্মানন্দ কোসাম্বী, সৰ্ৱদমন চাওলা, ৱেংশী দেতাৰাম থাৱানি, শান্তিনাৰায়ণ, জগতনাৰায়ণ কাপুৰ, হৰিশ-চন্দ্ৰ, জ্যোতিপ্ৰসাদ মেধি, শিৱেন্দ্ৰনাৰায়ণ বৰুৱা আৰু বশিষ্ঠনাৰায়ণ সিং

লেখকে অতি সাৱলীল ভাষাৰে সকলো স্তৰৰ পাঠকে বুজি পোৱাকৈ কিতাপখন লিখিছে কিতাপখনত বহুল ব্যৱহৃত গাণিতিক শব্দৰ অসমীয়া প্ৰতিশব্দৰ প্ৰয়োগ ঘটাৰ লগতে জতুৱা-ঠাঁচ, কাব্যিক উদ্ধৃতি আদিৰ ব্যৱহাৰ হৈছে উদাহৰণস্বৰূপে ৰামানুজন আৰু উপেক্ষিতা জানকী অধ্যায়ত ৰত্নকান্ত বৰকটকীৰ উৰ্মিলা কবিতাটিৰ দুশাৰী উল্লেখ কৰিছে প্ৰতিটো লেখাতে অসমীয়া বহু কাকত-আলোচনী তথা বিশ্ববিখ্যাত গৱেষণা-পত্ৰৰ নাম সংযুক্ত কৰিছে 

লেখকৰ চমু পৰিচয়

অসমৰ এগৰাকী জনপ্ৰিয় গণিতৰ লেখক, অধ্যাপক, শিক্ষাবিদ, সাহিত্যিক

তথ্যৰ উৎস

লগতে চাওক
ৰামানুজন আৰু তেওঁৰ গণিত (গ্ৰন্থ)
এঙ্গল' আছামিজ ডিক্সনেৰি অৱ মেথেমেটিক্স

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
কুৰিমাৰ   এটা পাঞ্জাবী প্ৰবচন যাৰ আক্ষৰিক অৰ্থ হৈছে কন্যা সন্তান হত্যাকাৰী৷    শিখ ৰিহাট মৰ্যাদাকে ধৰি বিভিন্ন ৰিহাত-নামা বা নীতি-আদেশে এই প্ৰথা নিষিদ্ধ কৰা হৈছে৷   যদিও এই প্ৰথা বৰ্তমান বিলুপ্ত হৈছে, এই শব্দটোক বৰ্তমানৰ নাৰী শিশু বা ভ্ৰুণহত্যাৰ প্ৰথাৰ উল্লেখ হিচাপে চাব পাৰি, যাৰ ফলত ভাৰতৰ উত্তৰ-পশ্চিম অঞ্চলত নাৰী-পুৰুষৰ অনুপাত এক জটিল অবস্থা হৈছে৷  

 পুনৰীক্ষণ 
মধ্যযুগীয় অতীতত পঞ্জাৱকে ধৰি উত্তৰ-পশ্চিম ভাৰতৰ কিছুমান সম্প্ৰদায়ত নাৰী শিশু হত্যা এক গ্ৰহণযোগ্য প্ৰথা আছিল৷ কন্যা সন্তানক আগুৰি থকা বিভিন্ন আৰ্থ-সামাজিক সমস্যাই এই বৰ্বৰ প্ৰথাৰ উত্থানৰ কাৰণ৷ কুৰিমাৰ প্ৰথা কোনো ধৰ্মীয় মতবাদ, দৰ্শন বা দৰ্শনৰ দ্বাৰা সমৰ্থিত নহয়৷    নানকে প্ৰচাৰ কৰা শিখ ধৰ্মৰ প্ৰধানতা পুৰোহিত বা পিতৃতন্ত্ৰত নাছিল  ;  .  (27  2014).      .  . . 620.  978-0-19-100411-7.  14  2015. ৷ তথাপিও শিখ সম্প্ৰদায়ে এই ঘৃণনীয় প্ৰথা বহুদিন আঁতৰাব পৰা নাছিল৷

১৬৯৯ খ্ৰীষ্টাব্দত  গুৰু গোবিন্দ সিঙে শিষ্যসকলক অন্তৰ্ভুক্ত কৰাৰ সময়ত সমাজৰ পাঁচটা বিশেষ গোটৰ সৈতে উপবাস, একেলগে খাদ্য গ্ৰহণ আৰু বিবাহৰ পৰা বিৰত থাকিবলৈ স্পষ্ট নিৰ্দেশনা দিছিল৷ পাঁচটা বংশ হল: মিনা ধীৰমাল,গুৰু অৰ্জুন সিঙৰ জ্যেষ্ঠ ভাতৃ আৰু শত্ৰু পৃথবিমল, মুছান্দীয়াৰ বংশধৰ,যিসকলে নিজকে গুৰু বুলি গণ্য কৰি ঘৃণাৰ প্ৰচাৰ কৰে, ৰাম ৰায়,গুৰু টেগবাহাদুৰৰ হত্যাকাৰী ৰাম ৰায়ৰ বংশধৰ, ভাণ্ডানি,যিসকলে মূৰ আৰু মূৰৰ খুলি কটায়, আৰু কুৰিমাৰ,যিসকলে নিজৰ কন্যাক হত্যা কৰে৷  অষ্টাদশ আৰু ঊনবিংশ শতিকাৰ ৰিহতনামাতো নাৰী শিশু হত্যা নিষিদ্ধ কৰা হৈছিল৷ পন্থা সমাজৰ সকলো ঠাইতে সেই প্ৰথা সম্পূৰ্ণৰূপে নিৰ্মূল সম্ভৱ নাছিল বুলি ধাৰণা কৰা হয়৷    ১৯৫০ চনত প্ৰকাশিত শিখ ৰিহাট বিধিত ইয়াক কঠোৰভাৱে নিষিদ্ধ কৰা হৈছিল৷ 

 সন্দৰ্ভ
কুৰুং কুমেই জিলা (  , : ) উত্তৰ-পূব ভাৰতৰ অৰুণাচল প্ৰদেশ ৰাজ্যৰ ২২ খন জিলাৰ ভিতৰত অন্যতম৷ এই জিলাৰ সদৰ ঠাই কলৰিয়াং ()৷

 নামৰ উৎস 
কুৰুং কুমেই জিলাৰ নাম জিলাখনৰ মাজেৰে প্ৰবাহিত দুখন মূল নদী কুৰুং আৰু কুমেইৰ নামৰ পৰা আহিছে৷ কথিত আছে যে কুৰুং আৰু কুমেই দুগৰাকী বাই-ভনী আছিল৷ বিয়াৰ উপযুক্ত বয়সত কুৰুঙে মাক-দেউতাকৰ সন্মতি নোলোৱাকৈয়ে কোনো ডেকাৰ লগত পলায়ন কৰে৷ আনহাতে কুমেইয়ে মাক দেউতাকৰ ইচ্ছানুসাৰে বিয়া পাতে৷ মাক দেউতাকে কুৰুঙক বহুতো গালি গালাজ কৰে আৰু দেহলৈ ছাঁই দলিয়ায়৷ ফলত কুৰুং নৈ আজিও ছাঁই ৰঙী আৰু ঢ়ৌ তুলি গৰ্জন কৰি বৈ গৈছে৷ কিন্তু কুমেই নৈৰ পানী পৰিস্কাৰ আৰু শান্ত৷ 

 ইতিহাস 
কুৰুং কুমেই জিলা পূৰ্বতে নৰ্থ ইষ্ট ফ্ৰন্টিয়াৰ ট্ৰেক্টছৰ অন্তৰ্গত আছিল৷ ১৯৫৪ চনত জিলাখন সোৱণশিৰি ফ্ৰন্টিয়াৰ ডিভিজনৰ অন্তৰ্ভুক্ত হয় যাক বৰ্তমান নামনি সোৱণশিৰি জিলা নামেৰে জনা যায়৷ ২০১১ চনৰ এক এপ্ৰিলৰ দিনা এই জিলাক নামনি সোৱনশিৰি জিলাৰ পৰা পৃথক কৰি পূৰ্ণাংগ জিলাৰ মৰ্য্যদা দিয়া হয়৷

 প্ৰশাসনিক বিভাগ 
কুৰুং কুমেই জিলাৰ মহকুমা আৰু চাৰ্কোল সমূহ হৈছে:
 ন্যাপিন  মহকুমা ( -): ন্যাপিন (), ফাছাং ()
 কলৰিয়াং মহকুমা ( -): পাৰ্ছি-পাৰল (-) , কলৰিয়াং (), চাংগ্ৰাম ()
 দামিন মহকুমা ( -): চাৰলি (), দামিন ()

এই জিলাখনত অৰুণাচল প্ৰদেশ বিধান সভাৰ দুটা সমষ্টি আছে: ন্যাপিন আৰু কলৰিয়াং৷ এই জিলা পশ্চিম অৰুণাচল প্ৰদেশ লোকসভা সমষ্টিৰো অন্তৰ্গত৷

 জনসংখ্যা 
২০১১ চনৰ লোকপিয়ল অনুসৰি কুৰুং কুমেই জিলাৰ জনসংখ্যা ৮৯,৭১৭ জন৷ জনসংখ্যাৰ ফালৰ পৰা ভাৰতৰ ৬৪০ খন জিলাৰ ভিতৰত এই জিলাৰ স্থান ৬১৭৷ জিলাখনৰ জনবসতিৰ ঘনত্ব প্ৰতি বৰ্গকিলোমিটাৰত ১৫ জন৷ ২০০১-২০১১ দশকত কুৰুং কুমেই জিলাৰ জনসংখ্যা বৃদ্ধিৰ হাৰ আছিল ১১১.০১ এই জিলাত প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ১০২৯ গৰাকী আৰু সাক্ষৰতাৰ হাৰ ৫০.৬৭৷ 

জনসংখ্যা আৰু মাটিকালিৰ ফালৰ পৰা জিলাখনৰ সৰ্ববৃহৎ গাওঁখন হৈছে হিয়া গাওঁ ( )৷ 

কুৰুং কুমেই জিলাৰ সংখ্যাগৰিষ্ঠ লোক নিচি (), বাংৰু () আৰু পুৰইক () জনজাতিৰ৷

 তথ্যসূত্ৰ 

 

 বাহ্যিক সংযোগ 
 
  

শ্ৰেণী:অৰুণাচল প্ৰদেশৰ জিলা
কুৰুক্ষেত্ৰ যুদ্ধ (সংস্কৃত:  ), মহাভাৰত যুদ্ধ বুলিও কোৱা হয় হিন্দু মহাকাব্য মহাভাৰতৰ বৰ্ণনা কৰা অনুসৰি হস্তিনাপুৰৰ সিংহাসনৰ বাবে কৌৰৱ আৰু পাণ্ডৱ ভাতৃসকলৰ বংশগত সংগ্ৰামৰ পৰা উদ্ভৱ হোৱা এখন যুদ্ধ ভগৱৎ গীতাৰ বাণীসমূহৰ প্ৰসংগ হিচাপে এই যুদ্ধখন ব্যৱহাৰ কৰা হয় 

পৃষ্ঠভূমি
মহাকাব্য মহাভাৰতত কুৰু বংশ নামৰ শাসক বংশৰ কেইবাটাও প্ৰজন্মৰ জীৱন আৰু কৰ্মৰ বিৱৰণী বৰ্ণনা কৰা হৈছে মহাকাব্যখনৰ কেন্দ্ৰীয় বিষয় হৈছে এই বংশৰ অন্তৰ্গত দুটা প্ৰতিদ্বন্দ্বী পৰিয়ালৰ মাজত হোৱা যুদ্ধৰ বিৱৰণ কুৰুক্ষেত্ৰ যুদ্ধৰ যুদ্ধক্ষেত্ৰ কুৰুক্ষেত্ৰক (আক্ষৰিক অৰ্থত "কুৰুসকলৰ অঞ্চল"), ধৰ্মক্ষেত্ৰ ("ধৰ্মৰ অঞ্চল") বুলিও জনা যায়:..? প্ৰথম মহাভাৰতত কোৱা হৈছে যে এই স্থান বাছি লোৱাৰ কাৰণ ভূমিত কৰা পাপ ভূমিৰ পবিত্ৰতাৰ বাবে ক্ষমা কৰা হৈছিল

যুদ্ধৰ পৰিঘটনাসমূহে মহাভাৰতৰ এক চতুৰ্থাংশতকৈও অধিক ঠাই অধিকাৰ কৰিছে এই অধ্যায়সমূহ মহাভাৰতৰ আটাইতকৈ পুৰণি অধ্যায়সমূহৰ ভিতৰত বুলি বিবেচিত হৈছে 

যুদ্ধ
আৰম্ভণি
আৰম্ভণিতে সঞ্জয়ে পৃথিৱীৰ বিভিন্ন মহাদেশ, আন গ্ৰহসমূহৰ বৰ্ণনা দি ভাৰতীয় উপমহাদেশৰ ওপৰত গুৰুত্ব আৰোপ কৰিছে, তাৰ পিছত প্ৰাচীন ভাৰতীয় উপমহাদেশৰ (ভাৰতবৰ্ষ) ৰাজ্য, জনজাতি, প্ৰদেশ, নগৰ, চহৰ, গাঁও, নদী, পৰ্বত, অৰণ্যৰ বিশদ বিৱৰণ দিছে তেওঁ প্ৰতিটো দিনত প্ৰতিটো পক্ষই গ্ৰহণ কৰা সামৰিক গঠন, প্ৰতিজন নায়কৰ মৃত্যু আৰু প্ৰতিটো যুদ্ধ-দলৰ সবিশেষ আদিও বৰ্ণনা কৰে

কৃষ্ণৰ শান্তি বাৰ্তা
ৰাজধৰ্মত শান্তিৰ শেষ প্ৰচেষ্টাৰ লগতে কৌৰৱসকলক আত্মীয়ৰ ৰক্তপাতৰ পৰা হাত সাৰিবলৈ আৰু পাণ্ডৱৰ "ঐশ্বৰিক" ৰাষ্ট্ৰদূত হিচাপে কৃষ্ণই তেওঁলোকক শান্তিপূৰ্ণ পথত আগবাঢ়িবলৈ মান্তি কৰিবলৈ হস্তিনাপুৰ ৰাজ্যলৈ যাত্ৰা কৰে কৃষ্ণই ৰাজপ্ৰসাদত থকাৰ নিমন্ত্ৰণ নাকচ কৰা বাবে দুৰ্যোধন অপমানিত দুৰ্যোধনে পাণ্ডৱৰ প্ৰতিপত্তিৰ প্ৰত্যাহ্বান আৰু মুকলি যুদ্ধ ঘোষণা কৰি সমগ্ৰ হস্তিনাপুৰৰ ৰাজসভাৰ সন্মুখত কৃষ্ণক কৰায়ত্ত কৰি অপমান, আৰু বদনাম কৰাৰ ষড়যন্ত্ৰ কৰে

যুদ্ধৰ প্ৰস্তুতি
দুৰ্যোধন আৰু অৰ্জুনে দ্বাৰকাৰ কৃষ্ণৰ ওচৰলৈ তেওঁৰ আৰু তেওঁৰ সৈন্যৰ সহায় বিচাৰি যায় দুৰ্যোধন প্ৰথমে উপস্থিত হৈ কৃষ্ণক শুই থকা অৱস্থাত পায় দুৰ্যোধনে কৃষ্ণৰ শিতানৰ আসনত উপবিষ্ট হৈ তেওঁৰ জাগৰণলৈ অপেক্ষা কৰে, অৰ্জুনে কৃষ্ণৰ চৰণত বহি ৰৈ থাকে কৃষ্ণ সাৰ পাই প্ৰথমে অৰ্জুনক দেখি তেওঁৰ অনুৰোধ কৰাৰ প্ৰথম অধিকাৰ দিলে কৃষ্ণই অৰ্জুন আৰু দুৰ্যোধনক কয় যে তেওঁ নাৰায়ণ সেনাগণক এফালে আৰু নিজকে অযুদ্ধকাৰী হিচাপে আনটো পক্ষক দিব যিহেতু অৰ্জুনক প্ৰথম বাছনি কৰাৰ সুযোগ দিয়া হয়, সেয়েহে দুৰ্যোধনে চিন্তা কৰে যে অৰ্জুনে কৃষ্ণৰ শক্তিশালী সৈন্য বাছি লব কিন্তপ অৰ্জুনে কৃষ্ণক বাছি লয় অৰ্জুনে কৃষ্ণক তেওঁৰ ৰথী হবলৈ কয়, তেওঁ মান্তি হয় দুৰ্যোধন আৰু অৰ্জুন দুয়োজনেই সন্তুষ্ট হৈ উভতি আহিল

শেষ পৰিণতি
যুদ্ধৰ শেষত কৌৰৱ আৰু পাণ্ডৱ পক্ষৰ সকলো যোদ্ধাৰ ভিতৰত মাত্ৰ এঘাৰজন প্ৰধান যোদ্ধাহে ৰক্ষা পৰে: পাঁচজন পাণ্ডৱ, কৃষ্ণ, সাত্যকি, অশ্বত্থামা, কৃপাচাৰ্য, যুয়ুত্সু আৰু কৃতবৰ্মা যুধিষ্ঠিৰক হস্তিনাপুৰাৰ ৰজা হিচাপে অভিষিক্ত কৰা হয় ৩৬ বছৰ শাসন কৰাৰ পিছত তেওঁ সিংহাসন ত্যাগ কৰি এই উপাধি অৰ্জুনৰ নাতি পৰীক্ষিতক অৰ্পণ কৰে

তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:শ্ৰুতিকথাত যুদ্ধ
কুৰুলী ফেঁচা (, বৈজ্ঞানিক নাম- ) এবিধ সৰু আকাৰৰ ফেঁচাৰ প্ৰজাতি ই প্ৰধানকৈ বিষুৱীয় অঞ্চল অৰ্থাৎ ভাৰতৰ পৰা দক্ষিণ-পূব এছিয়ালৈকে প্ৰজনন কৰে খেতি-পথাৰ বা মানুহৰ বসতিপূৰ্ণ মুকলি অঞ্চলত বাস কৰিবলৈ ই বিশেষভাৱে অভিযোজিত আৰু সেইবাবেই ইয়াক নগৰ অঞ্চলতো দেখা পোৱা যায় ই অট্টালিকা বা শিলত থকা সুৰুঙা অথবা গছৰ খোৰোঙত সৰু গোটত জিৰণি লয়  

বিৱৰণ
পুণেত এটা পূৰ্ণবয়স্ক কুৰুলী ফেঁচা
কুৰুলী ফেঁচাৰ দেহটো থোপোকা দৈৰ্ঘ্য প্ৰায় ২১ ছে:মি: দেহৰ ওপৰৰ অংশ মটিয়া-মুগা বৰণৰ আৰু বগা ফুটুকীয়া দাগেৰে পৰিপূৰ্ণ তলৰ অংশ বগা আৰু মটিয়া ৰঙৰ ফুটুকীয়া ইয়াৰ চকুৰ মণিৰ বৰণ হালধীয়া ইয়াৰ চকুৰ চেলাউৰি () আৰু ডিঙিৰ পটা বগা ৰঙৰ মতা আৰু মাইকী দেখিবলৈ একে হয়

টেক্স'নমি
কুৰুলী ফেঁচাৰ পাঁচবিধ উপ-প্ৰজাতি বৰ্তমানলৈকে চিনাক্ত কৰা হৈছে-
  (, 1950 )- পশ্চিম এছিয়াৰ ইৰাণ আৰু পাকিস্তান ত পোৱা যায় 
"  (, 1831) -উত্তৰ ভাৰত;   (, 1821)-দক্ষিণ ভাৰত;   (, 1948)-উত্তৰ-পূব ভাৰতত দেখা যায় আৰু  '' (, 1873)- দক্ষিণ-পূব এছিয়াৰ ম্যানমাৰৰ পৰা থাইলেণ্ড পৰ্যন্ত বিস্তৃত 

আচৰণ
কলকাতাত কুৰুলী ফেঁচা
কুৰুলী ফেঁচা সাধাৰণতে নিশাচৰ যদিও ইয়াক কেতিয়াবা দিনৰ ভাগতো দেখা পোৱা যায়  গছত জিৰণি লোৱা অৱস্থাত অন্য চৰা্য়ে ইয়াকজাক পাতি খেদা () দেখা যায় ইয়াৰ মাতটো তীক্ষ্ণ (  ) ই প্ৰধানকৈ পুৱতি নিশা বা সূৰ্য্য অস্ত যোৱাৰ পিছত মাত মাতে 

খাদ্য
কুৰুলী ফেঁচাই সাধাৰণটে বিভিন্ন ধৰণৰ পোক-পতংগ আৰু সৰু আকাৰৰ মেৰুদণ্ডী প্ৰাণী চিকাৰ কৰি খায়  মেৰুদণ্ডী প্ৰাণীৰ ভিতৰত নিগনি, বাদুলী, ভেকুলী, সৰু সাপ আদিয়ে প্ৰধান  তদুপৰি কেতিয়াবা ইহঁতে বৃশ্চিক তথা মলাস্কা আদিও আহাৰ হিচাপে গ্ৰহণ কৰে বুলি জনা যায় 

প্ৰজনন
কুৰুলী ফেঁচাই সাধাৰণতে নৱেম্বৰৰ পৰা এপ্ৰিল মাহত প্ৰজনন কৰে  ই গছৰ সুৰুঙা বা ওখ মথাউৰিত গাঁত খান্দিও বাহ সাজে  বাহটোত গছৰ পাত, গাৰ পাখি আদিৰে সাজে এবাৰত ই সাধাৰণতে তিনিৰ পৰা চাৰিটাকৈ কণী পাৰে পোৱালিক ই প্ৰথমে পোক-পতংগ, পইতাচোৰা আদি আৰু পিছলৈ সৰু প্ৰাণী যেনে নিগনি আদি খুৱায়  পোৱালিয়ে জন্মৰ ২০-২৮ দিনৰ ভিতৰত বাহ এৰে

লগতে চাওক
 
 
 
 
       ( , )

তথ্যসূত্ৰ

বাহ্যিক সংযোগ


   ,        
  

শ্ৰেণী:ফেঁচা
কুৰুৱা ..   ,    , 2011, 2 (5):374-384 (, বৈজ্ঞানিক নাম- )), এবিধ ডাঙৰ আকাৰৰ শেন চৰাই৷ ইয়াৰ দেহ মটীয়া বৰণৰ৷ শৰাইঘাট অভিধানত কুৰুৱা-ক  ( ) বুলি উল্লেখ কৰিছে শৰাইঘাট অভিধান, প্ৰথম প্ৰকাশন (২০১১), তৃত্বীয় মুদ্ৰণ (২০১৩), পৃঃ ১৮৩

 বিৱৰণ 
কুৰুৱাৰ দেহৰ আকাৰ তুলনামূলকভাৱে ডাঙৰ৷ ইয়াৰ দেহৰ দৈৰ্ঘ্য ৭২-৮৪ ছে:মি:৷ মাইকী চৰাইৰ আকাৰ মতাটোতকৈ ডাঙৰ৷ মতা কুৰুৱাৰ ওজন ২-৩.৩ কি:গ্ৰা: আৰু মাইকীৰ ২.১-৩.৭ কি:গ্ৰা: হয়৷  মুখখন বগা আৰু মূৰৰ ওপৰৰ অংশ () পাতল মটীয়া ৰঙৰ৷ ইয়াৰ ডেউকা দুখন গাঢ় মটীয়া আৰু পিঠিখন মাখন বৰণৰ হোৱা দেখা যায়৷ নেজডাল ক'লা বৰণৰ, তাত বহল আৰু স্পষ্ট আঁচ থকা দেখা পোৱা যায়৷ তলৰ পাখিবোৰত বগা আঁচো থাকে৷ কুৰুৱাৰ পোৱালিৰ দেহৰ বৰণ গাঢ়, কিন্তু নেজত কোনোধৰণৰ আঁচ নাথাকে৷      -, , ,   .   (2001),  0-618-12762-3

বিতৰণ
কুৰুৱা চৰায়ে সাধাৰণতে এছিয়াৰ কাজাখাস্তানৰ পৰা মংগোলিয়া, হিমালয়, বাংলাদেশ আৰু উত্তৰ ভাৰত পৰ্যন্ত প্ৰজনন কৰে৷ ই এছিয়াৰে কিছু অঞ্চললৈ শীতকালত প্ৰব্ৰজন কৰাও দেখা যায়৷ 

আচৰণ
খাদ্য
কুৰুৱা চৰায়ে প্ৰধানকৈ ডাঙৰ আকাৰৰ মাছ ধৰি খায়৷ তাৰোপৰি ই অন্যান্য জলচৰ চৰাই পানীতে খেদি নি চিকাৰ কৰিও খোৱা দেখা যায়৷ উদাহৰণস্বৰূপে ই নিজৰ দেহতকৈও অধিক ওজনৰ পূৰ্ণবয়স্ক   ধৰি দাঙি নিয়াৰ তথ্য পোৱা যায়৷ 
প্ৰজনন

 স্থিতি তথা সংৰক্ষণ 
জিম কৰবেট ৰাষ্ট্ৰীয় উদ্যানত এটা কুৰুৱা চৰাই
কুৰুৱা চৰাইৰ সংখ্যা বিভিন্ন কাৰণত কমি আহি বৰ্তমান কেৱল ২,৫০০ ৰ পৰা ১০,০০০ টা চৰাইহে বাচি থকাৰ তথ্য পোৱা গৈছে৷ সেয়ে আই. ইউ. চি. এন. এ ইয়াক সংকটপূৰ্ণ () বুলি স্বীকৃতি দিছে৷ বাসস্থান ধ্বংস, প্ৰদূষণ,অত্যাধিক মাছ ধৰা আদিকে ইয়াৰ বিলুপ্তিৰ অন্যতম কাৰণ বুলি অভিহিত কৰা হয়৷ তাৰোপৰি জলাশয়সমূহ ক্ৰমাৎ আৱৰি পেলোৱা পানীমেটেকাকো ইয়াৰ বাবে দায়ী কৰা হয়৷ কাৰণ পানীমেটেকাৰে পূৰ্ণ জলাশয়ত কুৰুৱাই মাছ চিকাৰ কৰিবলৈ  অসুবিধা পায়৷

 তথ্যসূত্ৰ

 

 
 

বাহ্যিক সংযোগ 
 :    
   
 .     (     )

শ্ৰেণী:জীৱবিজ্ঞান
শ্ৰেণী:শেন
কুৰুৱাবাহী সত্ৰ চাৰিখন ৰাজসত্ৰৰ ভিতৰত চতুৰ্থ শাৰীৰ সত্ৰ বৰ্তমান গোলাঘাট জিলাৰ বোকাখাতৰ নামদৈয়াং মৌজাত ব্ৰহ্মপুত্ৰৰ ধনশিৰিমুখৰ বৰচাপৰিত এই ৰাজসত্ৰখন অৱস্থিত স্থাপনৰ সময়ত ওচৰৰে এজোপা শিমলু গছত কুৰুৱা চৰাইৰ বাঁহ থকা বাবে নাম হল কুৰুৱাবাহী সত্ৰ সত্ৰখনৰ সঠিক স্থাপন কালৰ কথা জনা নাযায় যদিও আহোম ৰজা প্ৰতাপ সিংহৰ দিনতেই চাৰিওখন ৰাজসত্ৰৰ ভিতৰত এই কুৰুৱাবাহীখনেই প্ৰথমে স্থাপন হৈছিল কুৰুৱাবাহী সত্ৰক চাৰি সত্ৰৰ আদি সত্ৰ বুলি ধৰা যায় আৰু সেয়ে আন তিনিখন ৰাজসত্ৰৰ সত্ৰাধিকাৰে চহৰ ফুৰিবলৈ ভটিয়াই গলে কুৰুৱাবাহীত সোমাই যোৱা পৰম্পৰা এতিয়াও চলি আছে আন তিনিখন সত্ৰত ভাবী-অধিকাৰ নাইকিয়া হলে কুৰুৱাবাহীৰ পৰা আনি লোৱাৰ নিয়ম 

ইতিহাস

সত্ৰখনৰ ভিতৰচৰা

সত্ৰৰ কাম-কাজ

সত্ৰাধিকাৰসকলৰ তালিকা
এতিয়ালৈকে মুঠ ২০জন ব্যক্তিয়ে সত্ৰাধিকাৰ পদত অধিষ্ঠিত হৈছে
৺ বংশীগোপাল দেৱ (প্ৰতিষ্ঠাপক সত্ৰাধিকাৰ)
৺ মিশ্ৰদেৱ 
৺ ৰামকৃষ্ণ দেৱ 
৺ চাৰুচন্দ্ৰ দেৱ 
৺ চন্দ্ৰহাস দেৱ 
৺ শিখৰচন্দ্ৰ দেৱ 
৺ শম্ভূচন্দ্ৰ দেৱ 
৺ কেশৱ চন্দ্ৰ দেৱ 
৺ বসুচন্দ্ৰ দেৱ
৺ শুভচন্দ্ৰ দেৱ 
৺ জগন্নাথ দেৱ 
৺ অচ্যুতচন্দ্ৰ দেৱ 
৺ শ্ৰীকান্ত চন্দ্ৰ দেৱ 
৺ ভূধৰ চন্দ্ৰ দেৱ  
৺ যদুচন্দ্ৰ দেৱ 
৺ জয়চন্দ্ৰ দেৱ 
৺ যোগানচন্দ্ৰ দেৱ 
৺ ৰামচন্দ্ৰ দেৱ    
ঁশিৱ প্ৰসাদ দেৱ
20শ্ৰীশ্ৰী গোপাল চন্দ্ৰ দেৱগোস্বামী বৰ্তমান

লগতে চাওক
 সত্ৰ

তথ্য সংগ্ৰহ

 চাৰি ৰাজসত্ৰৰ বুৰঞ্জী - সম্পাদক : শিৰীষ কুমাৰ ভট্টাচাৰ্য্য , প্ৰকাশক : দক্ষিণপাট সত্ৰ শিষ্য সন্মিলন , প্ৰকাশ কাল : ১৯৯৭ চন  
 পৱিত্ৰ অসম - সম্পাদক : ডমহেশ্বৰ নেওগ , প্ৰকাশক : ডপ্ৰদীপ ভূঞা , প্ৰধান সম্পাদক অসম সাহিত্য সভাৰ হৈ , প্ৰথম প্ৰকাশ : ১৯৬০চন  
 প্ৰৱন্ধ "অসমৰ সত্ৰানুষ্ঠান আৰু ৰজাঘৰীয়া পৃষ্ঠাপোষকতা" লিখক : ডমাধৱ চন্দ্ৰ গোস্বামী ,ৰংপুৰ তিনিশ বছৰ উদযাপন সমিতি , শিৱসাগৰে প্ৰকাশ কৰা  স্মৃতিগ্ৰন্থ "বুৰঞ্জীয়ে পৰশা ৰংপুৰত" প্ৰকাশিত , প্ৰকাশ কাল : ২০০০ চন 

বাহ্যিক সংযোগ

শ্ৰেণী:সত্ৰ
কুৰ্দিচ ৱিকিপিডিয়া
   :--2-.:--2-.
  
   
  
   মুক্ত বিশ্বকোষ
   .. ().. ()
   নহয়
   
   ইণ্টাৰনেট বিশ্বকোষ প্ৰকল্প
   কুৰ্দিচ
   বৈকল্পিক
   ৱিকিমিডিয়া ফাউণ্ডেশ্যন
  

কুৰ্দিচ ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ কুৰ্দিচ সংস্কৰণ এই ৱিকিপিডিয়া দুভাগত বিভক্ত (কুৰ্মাঞ্জি কুৰ্দিচ আৰু ছোৰানি কুৰ্দিচ) ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান  টা কুৰ্মাঞ্জি কুৰ্দিচ আৰু  টা ছোৰানি কুৰ্দিচ প্ৰবন্ধ আছে

তথ্যসূত্ৰ

শ্ৰেণী:ৱিকিপিডিয়াসমূহ
কুৰ্মালী, কুড়মালী বা পঞ্চপৰগনিয়া এটি পূৰ্বী ভাৰতীয় আৰ্য ভাষা যি বিহাৰী উপ-গোটৰ অন্তৰ্গত ই এটি বাণিজ্যিক উপভাষা যি ঝাৰখণ্ডৰ পাঁচ পৰগণাত ব্যৱহাৰ কৰা হয়, যাৰ বাবে এই ভাষাক পঞ্চপৰগনিয়া নামেৰেও জনা যায় কুৰ্মালী ভাষী লোকৰ সংখ্যা প্ৰায় ৫.৫ লাখ যাৰে সৰহসংখ্যক ভাৰতৰ ঝাৰখণ্ড, উৰিষ্যা আৰু পশ্চিমবংগত বাস কৰে তদুপৰি, অসমৰ চাহ বাগানসমূহতো এই ভাষা কোৱা ভালেসংখ্যক লোক আছে গৱেষকৰ মতে কুৰ্মালীয়েই সম্ভৱতঃ চৰ্যাপদত ব্যৱহৃত সান্ধ্য ভাষাৰ নিকটতম্ আধুনিক ভাষা অনেকে কুৰ্মালীক ভাৰতৰ সংবিধানৰ অষ্ট অনুসূচীত অন্তৰ্ভুক্ত কৰিবলৈ দাবী জনায় আহিছে

 ভৌগোলিক বিতৰণ 
কুৰ্মালী ভাষা মুখ্যতঃ ভাৰতৰ পূব অঞ্চলৰ তিনিখন ৰাজ্যত ব্যৱহাৰ কৰা হয়: ঝাৰখণ্ডৰ দক্ষিণ-পূব দিশে, উৰিষ্যাৰ ময়ূৰভঞ্জ, বালাসোৰ, কেণ্ডুঝৰ, জজপুৰ আৰু সুন্দৰগঢ়ত আৰু পশ্চিমবংগৰ দক্ষিণ-পশ্চিম তথা উত্তৰ দিশে এই কেন্দ্ৰীয় অঞ্চলৰ উপৰিও অসমৰ ওদালগুৰি, আৰু কম সংখ্যাত কাছাৰ, শান্তিপুৰ আৰু নগাওঁ চহৰত তথা মহাৰাষ্ট্ৰৰ চন্দ্ৰপুৰ আৰু গডচিৰোলীতো এই ভাষা কোৱা হয় কিছু সংখ্যক ব্যৱহাৰকাৰী উত্তৰ প্ৰদেশ, বিহাৰ, বাংলাদেশ আৰু নেপালতো আছে

ব্ৰিটিছ ৰাজৰ সময়ত এই ভাষাক মুখ্যতঃ পঞ্চপৰগনিয়া নামেৰেই জনা গৈছিল: বুন্দু, বৰেন্দা, সোণাহতু, সিলি আৰু তমৰ নামৰ পাঁচ অঞ্চলত মুখ্যতঃ ব্যৱহৃত হোৱাৰ বাবে
'      , 1903
২০১১ চনৰ ভাৰতৰ জনগণনা অনুযায়ী পশ্চিমবংগ, উৰিষ্যা, অসম আৰু মহাৰাষ্ট্ৰত ৩১১১৭৫ কুৰ্মালী থৰ ভাষী লোক আৰু ঝাৰখণ্ডত ২৪৪,৯১৪ পঞ্চপৰগনিয়া ভাষী লোক আছিল, যাক যোগ কৰিলে ৫৫৬,০৮৯জন কুৰ্মালী ভাষী লোক পোৱা যায় জনগণনাত এই ভাষাক "হিন্দী ভাষাগোট"ৰ অন্তৰ্গত ৰখা হৈছে উল্লেখ্য যে কুৰ্মালী থৰ আৰু পঞ্চপৰগনিয়া কুৰ্মালীৰেই দুটি উপভাষা নেপালত ২৭৭জন কুৰ্মালী ভাষী লোক আছে

 ভাষাটোৰ বৈষম্য 

 প্ৰকাৰ 
কুৰ্মালী ভাষা মৌখিকভাৱে এটি প্ৰজন্মৰ পৰা আনটো প্ৰজন্মলৈ হস্তান্তৰিত হৈ আহিছে অন্য ভাৰতীয়-আৰ্য ভাষাৰ প্ৰভাৱৰ বাবে এই ভাষা মান্যীকৃত হোৱা নাউ সেয়ে ভিন ভিন লোকে ভিন ভিন ৰূপত এই ভাষা ব্যৱহাৰ কৰে অঞ্চল অনুযায়ী কওঁতাসকলক সিংহভুম, ঢলভুম, ৰাঁচী, মনভুম, ময়ূৰভঞ্জ নামৰ মুখ্য গোটত ভাগ কৰিব পৰা যায় এই প্ৰকাৰসমূহৰ পৰস্পৰৰ মাজৰ শাব্দিক সামঞ্জস্য ৫৮ৰ পৰা ৮৯ শতাংশ
আঞ্চলিক প্ৰকাৰ অসমীয়া ভাষাত ঢলভুল কুৰ্মালীত ময়ূৰভঞ্জ কুৰ্মালীত মনভুম কুৰ্মালীততেওঁ এইটো ভাল পায়    .   .   .এগৰাকী ব্যক্তি বহি আছে    .  .  .সকলোকে আমন্ত্ৰণ দিয়া     .     .    .গুটিৰ পৰা গছ হয়    .   .   .গৰুবোৰ পথাৰত চৰিছে     .    .   .তুমি স্কুল যোৱা নাই    .   .   .তেওঁ কামলৈ নগ'ল    .   .   .মোৰ ঘৰকৈ যোৱা    .   .  .

 সংখ্যা 
কিছুমান কুৰ্মালী সংখ্যা হ'ল:
 অসমীয়া  ()  ()১২৩৪৫৬৭8৯১০২০৪০ 

 ব্যৱহাৰ 
ভাৰতত ৫৫৫৪৬৫জন কুৰ্মালী ভাষী লোক আছে ভাষাটোৰ থলুৱা ভাষী লোক কুৰ্মী, যি এই ভাষাৰ মুখ্য ব্যৱহাৰকাৰী পিপল অৱ ইণ্ডিয়া (১৯৯২)ৰ মতে দুটি অনুসূচিত জনগোষ্টী আৰু এটি অনুসূচিত জনজাতি মিলাই, বেদিয়া, বগল, ধৰুৱা, দোম, কমৰ আদি ১০ গোটে এই ভাষাক মাতৃভাষা জ্ঞান কৰে তদুপৰি ভূমিজ, হো, খৰিয়া আদি দ্বিভাষী অনেক গোটেও এই ভাষা কয়

বন্দনা, তুসু, কৰম পূজা আৰু ঝুমইৰ আদি উৎসৱত এই ভাষাৰ গীত প্ৰায় ব্যৱহাৰ কৰা হয় ঝুমুৰ গীত ইয়াৰ উদাহৰণ 

 টোকা 

 তথ্য সংগ্ৰহ 

 গ্ৰন্থসূচী 

 
 

 আৰু পঢ়ক 

 
 
 

শ্ৰেণী: ভাৰতৰ ভাষা
শ্ৰেণী: ভাষা
কুৱেইট (আৰৱী:  ) পশ্চিম এছিয়াত অৱস্থিত এখন আমিৰাত ৰাষ্ট্ৰ ইয়াৰ উত্তৰে চৌদি আৰৱ আৰু উত্তৰ পশ্চিমত ইৰাক অৱস্থিত ইয়াৰ উত্তৰ-দক্ষিণকৈ দীঘ সৰ্বোচ্চ ২০০ কিঃমিঃ(১২০ মাইল) আৰু পূব-পশ্চিমকৈ ১৭০ কিঃমিঃ (১১০ মাইল) কুৱেইট এক আৰৱী শব্দ, ইয়াৰ অৰ্থ হল "পানীৰ কাষৰ মহল" প্ৰায় ৩০ লাখ জনসংখ্যাৰ এই দেশত সাংবিধানিক ৰাজতন্ত্ৰ বিৰাজমান ইয়াৰ চৰকাৰ সংসদীয় কুৱেইট চিটি দেশ খনৰ আৰ্থিক আৰু ৰাজনৈতিক ৰাজধানী কুৱেইটত কেইবাটাও দ্বীপ অন্তৰ্ভুক্ত তাৰে ভিতৰত ইৰাকৰ সীমাত থকা বুমিয়ান দ্বীপ সৰ্ববৃহৎ 

১৯৯০ চনত ইৰাকে কুৱেইটৰ লগত যুদ্ধ কৰি নিজৰ অধীনত আনিছিল সাত মাহ পিছত আমেৰিকা যুক্তৰাষ্ট্ৰৰ সৈন্য বাহিনীৰ দ্বাৰা কুৱেইট মুক্ত হয় ঘূৰি যোৱা ইৰাকী সৈন্য সকলে প্ৰায় ৭৫০টা তেলৰ পুং জ্বলাই দিয়ে ইয়াৰ ফলত আৰ্থিক ক্ষতিৰ লগতে পৰিৱেশৰো বিস্তৰ ক্ষতি সাধন হয় এই যুদ্ধত কুৱেইটৰ আন্তঃগাঁথনিৰ বিস্তৰ ক্ষতি সাধন হয় আৰু ইয়াক পুনৰ নিৰ্মাণ কৰিবলগীয়া হয় 

খাৰুৱা তেলৰ সঞ্চিত ভাণ্ডাৰৰ ভিতৰত কুৱেইট বিশ্বৰ ভিতৰতে পঞ্চম সেইদৰে জনমূৰী আয়ৰ হিচাপত ই বিশ্বৰ একাদশ স্থানৰ ধনী দেশ কুৱেইটত তেলৰ সন্ধান আৰু শোধনৰ প্ৰক্ৰিয়া ১৯৩০ চনৰ পৰা আৰম্ভ কৰা হৈছিল ১৯৬১ চনত যুক্তৰাষ্ট্ৰৰ পৰা স্বাধীন হোৱাৰ পিছৰে পৰা এই ক্ষেত্ৰত অভূতপূৰ্ব বৃদ্ধি দেখিবলৈ পোৱা গৈছে দেশ খনৰ ৯৫ শতাংশ ৰপ্তানি আৰু ৮০ শতাংশ চৰকাৰী ৰাজস্ব তেল আৰু তেলৰ পৰা উৎপাদিত বস্তুৰ পৰায়ে আহে 

 ৰাজনীতি 

কুৱেইট এখন সাংবিধানিক অৰ্ধ গণতান্ত্ৰিক আমিৰাত আমিৰ কুৱেইটৰ ৰাষ্ট্ৰপ্ৰধান তথা চৰকাৰ প্ৰধান এই সংকৰ ৰাজনৈতিক তন্ত্ৰ নিৰ্বাচিত সাংসদ আৰু চৰকাৰৰ দ্বাৰা নিয়োজিত বিষয়া সকলৰ দ্বাৰা পৰিচালিত হয়

কুৱেইটৰ সংবিধান ১৯৬২ চনত গৃহীত কৰা হৈছিল কুৱেইট মধ্য প্ৰাচ্যৰ ৰাষ্ট্ৰ সমূহৰ ভিতৰত নাগৰিকৰ অধিকাৰ আৰু ৰাজনৈতিক অধিকাৰৰ আটাইতকৈ বেছি মুক্ত ৰাষ্ট্ৰ ফ্ৰীদম হাউচ নামৰ সংস্থায়ে ফ্ৰীদম ইন দা ৱৰ্ল্ড জৰীপ মতে কুৱেইটক পাৰ্টলি ফ্ৰী বা অৰ্ধ মুক্ত বুলি চিহ্নিত কৰিছে

 প্ৰশাসন 
কুৱেইট ছয়খন প্ৰশাসনীয় অঞ্চলত বিভক্ত এই অঞ্চল সমূহ আকৌ জিলাৰে ভাগ কৰা হৈছে 

250কুৱেইটৰ প্ৰশাসনীয় অঞ্চল অঞ্চল  ৰাজধানী কালিকিঃমিঃ জনসংখ্যালোকপিয়ল২০০৫  সৃষ্টি আল আশ্বিমাহ (আল কুঁৱায়ত)2)  আল কুৱেইট ২০০  ২৬১০১৩  প্ৰাৰম্ভিক প্ৰশাসনীয় অঞ্চল  হায়াল্লি  হায়াল্লি জিলা  ৮৪  ৪৮৭৫১৪  প্ৰাৰম্ভিক প্ৰশাসনীয় অঞ্চল  আল ফাৰৱানীয়া  আল ফাৰৱানীয়া  ১৯০৬২২১২৩  আল আশ্বিমাহৰ পৰা, ১৯৮৮  আল আহমেডি 1)  আল আহমেডি৫১২০  ৩৯৩৮৬১  আল আশ্বিমাহৰ পৰা, ১৯৪৬  আল জাহৰা 3)  আল জাহৰা ১২১৩০  ২৭২৩৭৩  আল আশ্বিমাহৰ পৰা, ১৯৭৯  মোবাৰাক আল কবিৰ  মোবাৰাক আল কবিৰ ৯৪ ১৭৬৫১৯  হায়াল্লিৰ পৰা, ১৯৯৯  মুঠ  ১৭৮১৮  ২২১৩৪০৩   1)১৮ ডিচেম্বৰ, ১৯৬৯ চনত চৌদি কুৱেইটি প্ৰশমন অঞ্চল ভংগ কৰা হয় ,আৰু উত্তৰ অঞ্চলৰ ২৫৯০ কিঃমিঃ আল আহমেডিত যোগ দিয়া হয় (লগতে কিছু অঞ্চল আল জাহৰাত যৌগ দিয়া হয় ) 2) ফেইলকা দ্বীপ, মিচকান দ্বীপ আৰু আওহাহ দ্বীপেৰে গিঠিত  3) ৱাৰবাহ আৰু বুবিয়ান দ্বীপেৰে গঠিত 

 ভাষা 
আদৰ্শ আৰৱী ভাষা কুৱেইটৰ চৰকাৰী ভাষা আদৰ্শ আৰৱী ভাষা ধ্ৰুপদী আৰৱী ভাষাৰ এটি আধুনিকায়িত ৰূপ ধৰ্মীয় আচাৰ অনুষ্ঠানত এতিয়াও ধ্ৰুপদী আৰৱী ভাষা ব্যৱহৃত হয় অন্যান্য সমস্ত আনুষ্ঠানিক কামকাজ, শিক্ষা আৰু গণমাধ্যমত আদৰ্শ আৰৱী ভাষা ব্যৱহৃত হয় কুৱেইটৰ জনগণৰ প্ৰায় ৮৫ লোকে মৌখিক আদান-প্ৰদানৰ বাবে উপসাগৰীয় আৰৱী ভাষা ব্যৱহাৰ কৰে বিদেশী ভাষা হিচাপে ইংৰাজী ভাষা বহুলভাবে প্ৰচলিত ইংৰাজীত ৰেডিঅ টিভিৰ অনুষ্ঠান সম্প্ৰচাৰ কৰা হয় 

তথ্য উৎস

 
শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
নিউয়ৰ্ক মহানগৰত মুখ্য কাৰ্যালয় স্থিত ৰাষ্ট্ৰসংঘ হৈছে সৰ্ববৃহৎ আন্তঃৰাষ্ট্ৰীয় কূটনৈতিক সংগঠন
কূটনীতি () হৈছে আলোচনা, মীমাংসা আৰু অন্যান্য অহিংস উপায়েৰে বিদেশী চৰকাৰ বা আন্তঃচৰকাৰী সংগঠনৰ সিদ্ধান্ত আৰু আচৰণ প্ৰভাৱিত কৰাৰ পদ্ধতি কূটনীতিয়ে সাধাৰণতে বিভিন্ন বিষয়ৰ সন্দৰ্ভত পেছাদাৰী কূটনীতিবিদসকলৰ মধ্যস্থতাৰ জৰিয়তে কৰা আন্তঃৰাষ্ট্ৰীয় সম্পৰ্কক বুজায়  ,  ,  , 2006, . 1

কূটনীতি হৈছে বৈদেশিক নীতি আৰু গোলকীয় শাসনৰ মুখ্য সঁজুলি যি বিশ্বৰ বাকী অংশৰ সৈতে এখন দেশৰ বাৰ্তালাপক নিৰ্দেশনা দিয়া বহল লক্ষ্য আৰু ৰণনীতিক প্ৰতিনিধিত্ব কৰে আন্তঃৰাষ্ট্ৰীয় চুক্তি, মিত্ৰতা আৰু বৈদেশিক নীতিৰ অন্যান্য প্ৰকাশ সাধাৰণতে কূটনৈতিক আলোচনা আৰু প্ৰক্ৰিয়াৰ ফলাফল কূটনীতিবিদসকলে চৰকাৰী বিষয়াসকলক পৰামৰ্শ দি এখন দেশৰ বৈদেশিক নীতি গঢ়ি তোলাত সহায় কৰিব পাৰে

আধুনিক কূটনৈতিক পদ্ধতি, প্ৰথা আৰু নীতিবোৰ মুখ্যতঃ সপ্তদশ শতিকাৰ ইউৰোপীয় ৰীতি-নীতিৰ পৰা উদ্ভৱ হৈছিল বিংশ শতিকাৰ আৰম্ভণিতে, কূটনীতি পেছাদাৰী হৈ পৰিছিল; ১৯৬১ চনত বিশ্বৰ বেছিভাগ সাৰ্বভৌম ৰাষ্ট্ৰই অনুমোদন জনোৱা কূটনৈতিক সম্পৰ্কৰ ভিয়েনা সন্মিলনে কূটনৈতিক প্ৰক্ৰিয়া, পদ্ধতি আৰু আচৰণৰ বাবে এক গাঁথনি প্ৰদান কৰে বৰ্তমানে বেছিভাগ কূটনীতি স্বীকৃতিপ্ৰাপ্ত বিষয়া, যেনে: দূত আৰু ৰাষ্ট্ৰদূতৰ দ্বাৰা এক বৈদেশিক পৰিক্ৰমা কাৰ্যালয়ৰ জৰিয়তে পৰিচালনা কৰা হয় কূটনীতিবিদসকলে কূটনৈতিক মিছনৰ, যি সচৰাচৰ হৈছে কনচুলেট আৰু দূতাবাস, জৰিয়তে কাম কৰে, য'ত তেওঁলোকক সহায় কৰে সহায়ক কৰ্মচাৰীসকলে; সেয়েহে কেতিয়াবা কূটনৈতিক আৰু কনচুলাৰ কৰ্মী আৰু বৈদেশিক মন্ত্ৰালয়ৰ বিষয়াসকলৰ বাবে কূটনীতিবিদ শব্দটো বহল অৰ্থত প্ৰয়োগ কৰা হয়" "   , .        :  :   (2014)  2  68.

তথ্য সংগ্ৰহ
কূৰ্ম (; , 'কচ্ছপ', 'কাছ') হিন্দু ধৰ্মৰ ভগৱান বিষ্ণুৰ দহটা অৱতাৰৰ দ্বিতীয় ৰূপ এই অৱতাৰক 'কূৰ্মৰজা' (কাছৰ ৰজা) হিচাপেও জনা যায় যজুৰবেদৰ দৰে বৈদিক গ্ৰন্থত কূৰ্মক কাশ্যপ নামৰ সপ্তৰ্ষি জনৰ সমাৰ্থক হিচাপে গণ্য কৰা হয় সৰ্বসাধাৰণতে, পুৰাণৰ দৰে বৈদিক যুগৰ পৰৱৰ্তী কালৰ সাহিত্য সম্ভাৰত কূৰ্ম ক্ষীৰ সাগৰৰ মন্থন (যাক সমুদ্ৰ মন্থন হিচাপেও জনা যায়)ৰ সৈতে যোজিত কৰা হয় তদুপৰি, কূৰ্ম এই পৃথিৱীৰ আধাৰ হিচাপে পৰিচিত 'বিশ্ব কচ্ছপ'ৰ সমাৰ্থক ভগৱান বিষ্ণুৰ দশাৱতাৰৰ ভিতৰত কূৰ্ম হৈছে দ্বিতীয় অৱতাৰ

 নামকৰণ আৰু ব্যুৎপত্তি 
সংস্কৃত শব্দ 'কূৰ্ম'ৰ অৰ্থ হৈছে কচ্ছপ বা কাছ 'কূৰ্মৰজা'ৰ অৰ্থ হৈছে কাছগণৰ ৰজা
ভাগৱত পুৰাণৰ দৰে বৈদিক যুগৰ পৰৱৰ্তী সাহিত্যসম্ভাৰত বিষ্ণুৰ কাছ অৱতাৰক 'কচ্ছপ' (), 'কমঠ' (), 'অকুপাৰ' (), আৰু 'অম্বুচাৰ-আত্মনা' (-) হিচাপেও জনা যায়, আৰু এই কেউটা শব্দই কাছ বা কাছৰ কোনো বিশেষ ৰূপক বুজায়

 নিৰুক্ত 
ব্যাকৰণবিদ যস্কৰ দ্বাৰা লিখিত নিৰুক্ত হৈছে ছখন বেদাংগৰ (বেদৰ অংগ) ভিতৰৰ এখন এই গ্ৰন্থখনত বেদসমূহৰ শুদ্ধ ব্যুৎপত্তি আৰু ব্যাখ্যা আগবঢ়োৱা হৈছে এই গ্ৰন্থৰ কাছৰ প্ৰৱেশ সম্পৰকে এইদৰে কোৱা হৈছে (মূল লেখকৰ ৰূপৰ দৰে বৰ বন্ধনী ' ' ব্যৱহৃত হৈছে):

 প্ৰতীকি 
200কূৰ্ম-অৱতাৰ, বিষ্ণুৰ কচ্ছপ অৱতাৰ, এলাহাবাদ জিলাৰ গাঢ়ৱাত প্ৰাপ্ত
200(বাওঁফালে) পৃথিৱীক ধাৰণ কৰি থকা অৱস্থাত শেষনাগৰ সৈতে, (সোঁফালে) বৰাহ, আৰু (তলৰ কেন্দ্ৰত) কৃষ্ণ
'দৃঢ়তা  সুস্থিৰতা:' . -ৰ মতে পঞ্চবিংশ ব্ৰাহ্মণ আৰু জৈমিনীয় ব্ৰাহ্মণৰ সৈতে সংগতি ৰাখি কচ্ছপ হৈছে 'এক দৃঢ় সংস্থাপনৰ সমান... আৰু কাশ্যপ-(কাছ)এ পাৰ্থিৱ স্থিতিৰ সাগৰৰ সিপাৰে প্ৰেৰণ কৰিবলৈ সক্ষম' .. -ইও এই মতক সমৰ্থন কৰে, আৰু কয় 'কূৰ্ম এক মহৎ অৱতাৰ আছিল, কিয়নো এই অৱতাৰে ক্ষীৰ সাগৰৰ মন্থনৰ জৰিয়য়তে বিশ্বব্ৰহ্মাণ্ডৰ আধ্যাত্মিক পুনৰোৎপত্তিৰ পথ প্ৰস্তুত কৰিছিল

 বেদান্ত 
 লঘু যোগ বশিষ্ঠ 

ওপৰত উৰ্দ্ধৃতিকৃত ভূষণ্ডক স্বামী পৰমেশ্বৰানন্দই 'আৱেগবৰ্জিত আৰু বহল হৃদয়ৰ কাউৰী' হিচাপে আখ্যায়িত কৰিছে যোগ বশিষ্ঠ নামৰ প্ৰভাৱশালী বেদান্তত ভূষণ্ডই ঋষি বশিষ্ঠক কৈছিল যে ধৰাৰ সংঘটনবোৰৰ পূৰ্বতে বাৰে বাৰে সংঘটিত হৈছে আৰু সৰ্বকাল সেইদৰেই ঘটি থাকিব সামান্য পৰিৱৰ্তনৰে সৈতে ভগৱান বিষ্ণুৰ অৱতাৰসমূহৰো আৱিৰ্ভাৱ হৈ থাকিব 'লঘু' যোগ বশিষ্ঠ হৈছে 'যোগ বশিষ্ঠ'ৰ সংক্ষিপ্ত ৰূপ 

মন্দিৰ
200ভাৰতৰ পশ্চিমবংগৰ সিয়ৰসোল ৰাজবাৰীৰ পিতলৰ ৰথত কুৰ্ম অৱতাৰ
 পটশিল্প 
পশুত্বাৰোপণৰ দিশৰ পৰা কূৰ্ম অৱতাৰক এটা কাছ, অথবা সাধাৰণতে মানৱীকৰণৰ ফালৰ পৰা মূৰ্তি আৰু চিত্ৰত অৰ্দ্ধ-মানৱ (ককাঁলৰ ওপৰৰ অংশ) আৰু অৰ্দ্ধ-কচ্ছপ (ককাঁলৰ তলৰ অংশ) হিচাপে চিত্ৰায়িত কৰা হয়
 স্থান 
ভাৰতবৰ্ষত ভগৱান বিষ্ণুৰ কূৰ্ম অৱতাৰৰ প্ৰতি সমৰ্পিত চাৰিটা মন্দিৰ আছে:
 কূৰ্মাই (অন্ধ্ৰপ্ৰদেশৰ চিত্তোৰ জিলাত)
 শ্ৰী কুৰ্মম (অন্ধ্ৰপ্ৰদেশৰ শ্ৰীকাকুলম জিলা)
 গাৱীৰংগপুৰ (কৰ্ণাটকৰ চিত্ৰদুৰ্গা জিলাত)
 স্বৰূপনাৰায়ণ (পশ্চিমবংগৰ গোঘাট জিলাত)

তথ্যসূত্ৰ

গ্ৰন্থাৱলী
 
 
 
 
 

 বাহ্যিক সংযোগ 

শ্ৰেণী:বিষ্ণুৰ অৱতাৰ
শ্ৰেণী:হিন্দু দেৱতা
ড কৃতি কৰন্থ () হ'ল মুখ্য সংৰক্ষণ বিজ্ঞানী আৰু বন্যপ্ৰাণী অধ্যয়ন কেন্দ্ৰ, বাংগালোৰৰ সঞ্চালক; ডিউক বিশ্ববিদ্যালয় আৰু ৰাষ্ট্ৰীয় জীৱবিজ্ঞান কেন্দ্ৰৰ এডজাংক্ট ফেকাল্টি

 কাম 
কৃতি কৰন্থে ড্যুকৰ পৰা পি এইচ ডি (২০০৮), ইয়েলৰ পৰা এম ই এছ চি (২০০৩), আৰু, ফ্লৰিডা বিশ্ববিদ্যালয়ৰ পৰা বি.এছ আৰু বি.এ ডিগ্ৰী (২০০১) লাভ কৰিছিল ভাৰত আৰু এছিয়াত ২২ বছৰীয়া তেওঁৰ গৱেষণাই বন্যপ্ৰাণী সংৰক্ষণৰ মানৱীয় মাত্ৰাৰ বহু বিষয় সামৰি লৈছে প্ৰজাতিৰ বিতৰণ আৰু বিলুপ্তিৰ আৰ্হি, বন্যপ্ৰাণী পৰ্যটনৰ প্ৰভাৱ, স্বেচ্ছামূলক পুনৰ সংস্থাপনৰ পৰিণতি, ভূমি ব্যৱহাৰৰ পৰিৱৰ্তন আৰু মানুহ-বন্যপ্ৰাণীৰ পাৰস্পৰিক ক্ৰিয়া-কলাপ বুজি পোৱাৰ বাবে তেওঁ বিস্তৃত অধ্যয়ন কৰিছিল তেওঁ ১০০ বৈজ্ঞানিক আৰু জনপ্ৰিয় প্ৰবন্ধ প্ৰকাশ কৰিছে কৃতিয়ে কনজাৰ্ভেচন বায়লজি, কনজাৰ্ভেচন লেটাৰ্ছ আৰু ফ্ৰণ্টিয়াৰ্ছ ইন ইকলজি এণ্ড এনভাইৰনমেণ্ট নামৰ আলোচনীসমূহৰ সম্পাদকীয় মণ্ডলীত কাৰ্যনিৰ্বাহ কৰিছিল কৃতিয়ে ১৫০ জনতকৈ অধিক যুৱ বিজ্ঞানীক পথ প্ৰদৰ্শন কৰি ৭০০জন নাগৰিক বিজ্ঞান স্বেচ্ছাসেৱকক তেওঁৰ গৱেষণা আৰু সংৰক্ষণ প্ৰকল্পত নিয়োজিত কৰিছে তেওঁৰ এই কামসমূহ প্ৰায় ১৫০টা আন্তঃৰাষ্ট্ৰীয় সংবাদ মাধ্যম যেনে আল জাজীৰা টেলিভিছন, বিবিচি, খ্ৰীষ্টান চাইন্স মনিটৰ, জিকিউ ইণ্ডিয়া, হাৰ্পাৰছ বাজাৰ, মংগাবে, মনোকল, নেচনেল জিঅগ্ৰাফিক, এনপিআৰ, নিউয়ৰ্ক টাইমছ, চাইণ্টিফিক আমেৰিকা, টাইম মেগাজিন আৰু ভাৰতীয় আউটলেট যেনে অল ইণ্ডিয়া ৰেডিঅ, ডেকান ক্ৰনিকল, ডেকান হেৰাল্ড, ডাউন টু আৰ্থ, কানাড়া প্ৰভা, লাইভমিণ্ট, নিউ ইণ্ডিয়ান এক্সপ্ৰেছ, প্ৰাজাভানি, দ্য আদিয়ে কভাৰ কৰিছে হিন্দু, আৰু টাইমছ অৱ ইণ্ডিয়া আদিয়ে প্ৰকাশ কৰিছে কৃতিৰ সংৰক্ষণ আৰু গৱেষণামূলক কাম-কাজক ৩খন বঁটা বিজয়ী বিবিচি ছিৰিজ - দ্য হাণ্ট, বিগ কেটছ এণ্ড ডাইনেষ্টিজ, আৰু চিবিচি আৰু পিবিএছৰ তথ্যচিত্ৰত প্ৰদৰ্শিত কৰা হৈছে তেওঁ ৩খন তথ্যচিত্ৰ ক্ৰমে ৱাইল্ড চেভ, হিউমেন হাইৱেজ আৰু ৱাইল্ড শ্বালেৰ সহ-প্ৰযোজনা কৰিছে 

 জনপ্ৰিয় সংস্কৃতিত 
কৃতি হৈছে নেচনেল জিঅ'গ্ৰাফিক ছ'চাইটিৰ ১০,০০০ সংখ্যক অনুদানপ্ৰাপ্ত ব্যক্তি আৰু ২০১২ চনৰ উদীয়মান অন্বেষণকাৰী তেওঁৰ ৪০টাতকৈও অধিক বঁটা আৰু স্বীকৃতিৰ ভিতৰত আছে ৱৰ্ল্ড ইকনমিক ফ'ৰাম ইয়ং গ্ল'বেল লিডাৰ, ইউনিভাৰ্চিটি অৱ ফ্ল'ৰিডাৰ আউটষ্টেণ্ডিং ইয়ং এলামনাছ, আইএনকে ফেল', ফেমিনাৰ ভাৰতৰ পাৱাৰ উইমেন, এলে ইণ্ডিয়াৰ উইমেন অৱ দ্য ইয়েৰ, ভ'গ উইমেন অ'ফ দ্য ইয়েৰ আৰু চিয়াটেল চিৰিয়াখানাৰ থ্ৰাইভ কনজাৰভেচন লিডাৰশ্বিপ এৱাৰ্ড ২০১৯ চনত তেওঁক সংৰক্ষণৰ বাবে ৱিংছ উইমেন অৱ ডিস্কভাৰী বঁটা, জিক্যু মেন অৱ দ্য ইয়েৰ -পৰিৱেশৰ নায়ক আৰু ৰোলেক্স এৱাৰ্ড ফৰ এণ্টাৰপ্ৰাইজ বঁটা লাভ কৰিছিল 

 সন্মান আৰু পুৰস্কাৰ 

 ২০১১ চনত তেওঁক নেচনেল জিঅ'গ্ৰাফিক ছ'চাইটিৰ ১০,০০০ সংখ্যক অনুদানপ্ৰাপ্ত ব্যক্তি হিচাপে সন্মানিত কৰা হৈছিল 
 ২০১২ চনত তেওঁক নেচনেল জিঅ'গ্ৰাফিক এমাৰ্জিং এক্সপ্লোৰাৰ হিচাপে নিৰ্বাচিত কৰা হৈছিল
 ২০১২ চনত ফেমিনাৰ দ্বাৰা তেওঁক ভাৰতৰ শক্তিশালী মহিলা হিচাপে নিৰ্বাচিত কৰা হৈছিল 
 এল্লে ইণ্ডিয়াৰ ২০১৩ বৰ্ষৰ মহিলা 
 ২০১৯ উইমেন অৱ ডিস্কভাৰী বঁটা 
 বন্য জীৱন উদ্ভাৱক বঁটা ২০২১ 

 তথ্যসূত্ৰ 

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:জীৱবিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
কৃতি চেট্টী (; জন্ম ২১ ছেপ্টেম্বৰ ২০০৩) হৈছে এগৰাকী ভাৰতীয় চলচ্চিত্ৰ অভিনেত্ৰী৷ তেওঁ সাধাৰণতে তেলেগু ভাষাৰ চলচ্চিত্ৰত অভিনয় কৰে ব্যৱসায়িকভাৱে সফল ছবি উপেনা (২০২১) -ৰ জৰিয়তে তেওঁ চলচ্চিত্ৰ জগতত আত্মপ্ৰকাশ কৰিছিল৷

প্ৰাৰম্ভিক জীৱন
২০০৩ চনৰ ২১ ছেপ্টেম্বৰত মুম্বাইত কৃতি চেট্টীৰ জন্ম হয়, কৰ্ণাটকৰ মঙ্গালৰৰ পৰা অহা এক টুলু পৰিয়ালত৷ তেওঁৰ পিতৃ এগৰাকী ব্যৱসায়ী আৰু মাতৃ ফেশ্বন ডিজাইনাৰ তেওঁৰ এগৰাকী ভাই আৰু এগৰাকী ভনী আছে৷ মুম্বাইত ডাঙৰ-দীঘল হোৱা কৃতিয়ে ২০২১ চনৰ ফেব্ৰুৱাৰী মাহলৈকে মনোবিজ্ঞান বিষয়ত অধ্যয়ন কৰি আছিল৷ পঢ়ি থকাৰ সময়ছোৱাত তেওঁ বাণিজ্যিক বিজ্ঞাপনত কাম কৰিছিল

চেট্টীয়ে তেওঁৰ মাতৃভাষা টুলু , হিন্দী আৰু ইংৰাজী কব পাৰে তেওঁ তেলেগু ভাষা কবলৈ শিকাৰ লগতে চলচ্চিত্ৰ কৰ্মজীৱনৰ বাবে তামিল ভাষা শিকিছে

 ফিল্মগ্ৰাফী 

 বৰ্ষ শিৰোনাম চৰিত্ৰ ভাষা টোকা  ২০১৯ চুপাৰ ৩০ (চলচ্চিত্ৰ) ছাত্ৰী হিন্দী  ২০২১ উপেনা  সংগীতা বেবাম্মা তেলেগু  শ্যাম সিংহ ৰায় কৃতি তেলেগু  ২০২২ বাংগাৰৰাজু নাগ লক্ষ্মী তেলেগু দ্য ৱাৰিয়ৰ হুইচেল মহালক্ষ্মী ("" ) তেলেগু দ্বিভাষিক চলচ্চিত্ৰ  তামিলমাচেৰলা নিয়োজকবৰ্গমস্বাথীতেলেগু আ আম্মায়ী গুৰিঞ্চি মীকু চেপ্পালী ড অলেখ্যা আৰু অখিলা তেলেগু  ঘোষণা হব "2"  "2"  তেলেগু দ্বিভাষিক চলচ্চিত্ৰ; চিত্ৰগ্ৰহণ তামিল   তামিল চিত্ৰগ্ৰহণ    মালয়ালম চিত্ৰগ্ৰহণ  

 তথ্যসূত্ৰ 

 বাহ্যিক সংযোগ 

শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতৰ ব্যক্তি
শ্ৰেণী:ফিল্মফেয়াৰ বঁটা দক্ষিণ বিজয়ী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:মুম্বাইৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
কৃতি দেৱী দেববৰ্মন () ত্ৰিপুৰাৰ ৰাজকীয় পৰিয়ালৰ সদস্য তথা ত্ৰিপুৰাৰ ভাৰতীয় ৰাজনীতিবিদ ত্ৰিপুৰা পূৱ লোকসভা সমষ্টিৰ পৰা সাংসদ হিচাপে নিৰ্বাচিত হয় তেওঁ টিপ্ৰা মোথা পাৰ্টি আৰু ভাৰতীয় জনতা পাৰ্টিৰ যৌথ প্ৰাৰ্থী আছিল

 প্ৰাথমিক জীৱন 
কৃতি দেৱী দেৱবৰ্মন মহাৰাজা কিৰিত বিক্ৰম কিশোৰ দেৱবৰ্মা আৰু বিভু কুমাৰ দেৱীৰ কন্যা তেওঁৰ দুগৰাকী ভাই-ভনী ক্ৰমে প্ৰজ্ঞা দেৱবৰ্মা আৰু ত্ৰিপুৰাৰ বৰ্তমানৰ ৰজা প্ৰদ্যুৎ বিক্ৰম দেৱবৰ্মা

ৰাজনৈতিক কেৰিয়াৰ

২০২৪ চনৰ ৫ জুনত ত্ৰিপুৰাৰ ৰাজ্যপাল এন ইন্দ্ৰসেনা ৰেড্ডীৰ সৈতে পূব ত্ৰিপুৰাৰ ১৮ নং লোকসভাৰ সংসদ সদস্য কৃতি দেৱী দেৱবৰ্মান ১৮ নং লোকসভাত দেৱবৰ্মাই ৪৮৬,৮১৯ টা ভোটৰ ব্যৱধানত পূব ত্ৰিপুৰা সমষ্টিৰ পৰা সাংসদ হিচাপে নিৰ্বাচিত হয়.

২০২৩ চনৰ ত্ৰিপুৰা ৰাজ্য বিধানসভাৰ প্ৰচাৰ অভিযানৰ সৈতে জড়িত বাবে তেওঁক তেওঁৰ ভাতৃ প্ৰদ্যুৎ মাণিক্যৰ সৈতে দেখা পোৱা গৈছিল

টিপ্ৰাছাৰ বাবে সাংবিধানিক সমাধানৰ বাবে টিপ্ৰা মোথা পাৰ্টি আৰু ভাৰত চৰকাৰৰ মাজত টিপ্ৰসা চুক্তি স্বাক্ষৰ কৰাৰ পাছত দেৱবৰ্মনক যৌথ প্ৰাৰ্থী হিচাপে ঘোষণা কৰা হয় 

লোকসভাৰ সদস্য হোৱাৰ পিছত দেৱবৰ্মনক ২০২৪ চনৰ ২৬ ছেপ্টেম্বৰত ৰাসায়নিক আৰু সাৰ সম্পৰ্কীয় সংসদীয় স্থায়ী সমিতিৰ সদস্য হিচাপে নিযুক্তি দিয়া হয়
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
কৃতি ভাৰতী (জন্ম ১৯ আগষ্ট, ১৯৮৭) এগৰাকী ভাৰতীয় পুনৰ্বাসন মনোবিজ্ঞানী আৰু শিশু অধিকাৰ কৰ্মী ভাৰতীয়ে ভাৰতত বাল্যবিবাহ ৰ প্ৰথমগৰাকী বাতিলকাৰী হিচাপে শিৰোনাম দখল কৰিছিল

মূলতঃ বাল্যবিবাহৰ বলি হোৱা লোকসকলৰ উদ্ধাৰ আৰু পুনৰুদ্ধাৰ আৰু কল্যাণ নিশ্চিত কৰা অলাভজনক সংস্থা সাৰ্থী ট্ৰাষ্টৰ তেওঁ প্ৰতিষ্ঠাপক আৰু পৰিচালক ভাৰতীৰ দলটোৱে ৪১টাতকৈও অধিক বাল্যবিবাহ বাতিল কৰাৰ লগতে ১৪০০ৰো অধিক বাল্যবিবাহ সংঘটিত হোৱাত বাধা প্ৰদান কৰিছে

সৰুতে ভাৰতীক অভিশপ্ত বুলি গণ্য কৰা আত্মীয়ই শাৰীৰিক আৰু মৌখিক অত্যাচাৰ কৰিছিল এজন ব্যক্তিয়ে তেওঁক ১০ বছৰ বয়সত ধীৰে ধীৰে বিষ দিয়াৰ পৰিসৰলৈকে লৈ গৈছিল৷ ভাৰতীয়ে কোনোমতে বাচিবলৈ সক্ষম হৈছিল যদিও তেওঁ বিচনাত পৰি পক্ষাঘাতগ্ৰস্ত হৈ পৰিছিল তেখেতে বিভিন্ন চিকিৎসালয়ৰ পৰা কেইবাটাও চিকিৎসা লৈছিল৷ তেওঁৰ নিৰাময়ৰ কাৰণ ৰেইকী থেৰাপী বুলি কয়

সুস্থ হৈ উঠাৰ লগে লগে তেওঁ জাতি ব্যৱস্থা, ধৰ্ম আৰু আত্মীয়ৰ পৰা নিজকে মুক্ত কৰাৰ প্ৰয়াসত শেষ নাম সলনি কৰি "ভাৰতী" (ভাৰতীয় কন্যা) কৰি লয়

পক্ষাঘাতৰ বাবে ভাৰতীয়ে চতুৰ্থ শ্ৰেণী শেষ কৰিব পৰা নাছিল তৎস্বত্ত্বেও তেওঁ বৰ্ডৰ পৰীক্ষাসমূহ শেষ কৰি দশম শ্ৰেণীত ভৰি দিবলৈ সক্ষম হৈছিল ভাৰতীয়ে যোধপুৰৰ জয় নাৰায়ণ ব্যাস বিশ্ববিদ্যালয়ত মনোবিজ্ঞানত ডক্টৰেট ডিগ্ৰী লাভ কৰেকলেজত ভাৰতীয়ে বহু এন জি অত যোগদান কৰি একেলগে কাউন্সেলিং আৰম্ভ কৰে তেওঁৰ প্ৰথম গোচৰটো আছিল মাত্ৰ ৯ বছৰ বয়সতে ধৰ্ষণৰ বলি হোৱা এগৰাকী ছোৱালী ভাৰতীয়ে ভাবিছিল যে কাউন্সেলিঙৰ জৰিয়তে লাভ কৰা সাময়িক সকাহ শেষত গৈ অৰ্থহীন হৈ পৰে এই উপলব্ধিয়ে তেওঁক অন্য পথ ল'বলৈ প্ৰেৰণা দিলে এন জি অসমূহৰ জৰিয়তে ভাৰতীয়ে শিশু শ্ৰমিক, দৰিদ্ৰতা আৰু বাল্যবিবাহৰ ফলত ক্ষতিগ্ৰস্ত হোৱা কেইবাটাও পথৰ শিশুৰ সৈতে কাম কৰিবলৈ সক্ষম হৈছিল সাত মাহৰ পাছত তেওঁ লক্ষ্য কৰিলে যে গৃহহীন শিশুসকলৰ মাজত এটা জৰুৰী বিষয় হৈছে বাল্যবিবাহ ভাৰতত বাল্যবিবাহক অবৈধ বুলি গণ্য কৰা হলেও বিশেষকৈ গ্ৰাম্য অঞ্চলত প্ৰচলিত হৈয়েই থাকিল

তেওঁ নিজৰ সামাজিক কৰ্মৰ বাবে জীৱনৰ বিভিন্ন সময়ত মৃত্যু আৰু ধৰ্ষণৰ ভাবুকিৰ সন্মুখীন হৈছে তেওঁ প্ৰতিষ্ঠা কৰা সাৰথী ট্ৰাষ্টে ৬ হাজাৰৰো অধিক শিশু আৰু ৫৫০০ মহিলাক পুনৰ সংস্থাপন কৰিছে ২০১১ চনত প্ৰতিষ্ঠা হোৱাৰ পিছৰে পৰা ভাৰতীৰ দলটোৱে ৪৪টাতকৈও অধিক বাল্যবিবাহ বাতিল কৰাৰ লগতে ১৪০০ৰো অধিক বাল্যবিবাহ বন্ধ কৰি দিছে
তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
কৃতি সেনন (; জন্ম: ২৭ জুলাই ১৯৯০)  হিন্দী আৰু তেলেগু ভাষাৰ ছবিত অভিনয় কৰা এগৰাকী ভাৰতীয় অভিনেত্ৰী জয়পী ইনষ্টিটিউট অফ ইনফৰ্মেশ্যন টেকনোলজীৰ পৰা অভিযান্ত্ৰিক বিষয়ত ডিগ্ৰী লাভ কৰাৰ পিছত তেওঁ চমু সময়ৰ বাবে ফেশ্বন মডেল হিচাপে কাম কৰিছিল ২০১৪ চনৰ একচন ছবি ১: নেনোক্কাডিনে আৰু হিৰপাণ্টীত মূল নাৰী চৰিত্ৰত অভিনয় কৰি সেননে অভিনয় জীৱন আৰম্ভ কৰে দ্বিতীয়খন ছবিৰ বাবে তেওঁক শ্ৰেষ্ঠ নৱাগতাৰ ফিল্মফেয়াৰ বঁটা পায়

বাণিজ্যিকভাৱে সফল ৰোমান্টিক কমেডী ছবি বেৰেলি কি বৰ্ফি (২০১৭) আৰু লুকাচুপ্পিত (২০১৯) অভিনয় কৰি সেননে অভিনয় জীৱন আগবঢ়াই নিয়ে তেওঁৰ কমেডী দিলৱালে (২০১৫) আৰু হাউছফুল ৪ (২০১৯) তেওঁৰ শীৰ্ষৰ উপাৰ্জনকাৰী ছবি আছিল এগৰাকী ছেৰগেট মাতৃৰ ভূমিকাত অভিনয় কৰা  মিমি (২০২১) ছবিখনৰ বাবে সেননে শ্ৰেষ্ঠ অভিনেত্ৰীৰ ফিল্মফেয়াৰ বঁটা পাবলৈ সক্ষম হয়

২০১৯ চনৰ ফৰ্বছ ইণ্ডিয়াৰ চেলিব্ৰিটি ১০০ তালিকাত সেননে স্থান লাভ কৰিছে তেওঁ নিজাকৈ বস্ত্ৰ আৰু ফিটনেছ কোম্পানী স্থাপন কৰিছে আৰু লগতে কেইবাটাও ব্ৰেণ্ড আৰু প্ৰডাক্টৰ এম্বেছাদৰ হিচাপেও কাম কৰিছে
প্ৰাৰম্ভিক জীৱন
১৯৯০ চনৰ ২৭ জুলাইত  নতুন দিল্লীত চাৰ্টাৰ্ড একাউণ্টেণ্ট ৰাহুল সেনন আৰু দিল্লী বিশ্ববিদ্যালয়ৰ পদাৰ্থ বিজ্ঞানৰ অধ্যাপিকা গীতা সেননৰ ঘৰত জন্মগ্ৰহণ কৰে তেওঁ পাঞ্জাবী সম্প্ৰদায়ৰ প্ৰাৰম্ভিক পঢ়া-শুনা দিল্লী পাব্লিক স্কুল, আৰ.কে.পুৰমত পিছলৈ নয়ডাৰ জেপী ইনষ্টিটিউট অফ ইনফৰ্মেচন টেকন'লজিৰ পৰা ইলেক্ট্ৰনিক্স আৰু টেলিকমিউনিকেচন ইঞ্জিনিয়াৰিং প্ৰযুক্তিবিদ্যাত স্নাতক ডিগ্ৰী লাভ কৰে অভিনেত্ৰী হোৱাৰ আগতে তেওঁ চমু সময়ৰ বাবে মডেল হিচাপে কাম কৰিছিল তেওঁৰ ভনীয়েক নুপুৰো এগৰাকী অভিনেত্ৰী
অভিনয় জীৱন
২০১৪ চনত তেলেগু চাইকোলজীকেল একচন থ্ৰিলাৰ ১: নেনোক্কাদিনত মহেশ বাবুৰ চৰিত্ৰৰ প্ৰেমাস্পদৰ চৰিত্ৰত অভিনয় কৰি সেননে অভিনয়ত আত্মপ্ৰকাশ কৰে ছবিখনৰ বাবে তেওঁ সাগৰত চিত্ৰগ্ৰহণ কৰা একচন ছিকুৱেন্সত অংশগ্ৰহণ কৰিবলগীয়া হৈছিল; এই অভিজ্ঞতা সম্পৰ্কে তেওঁ কৈছিল যে তেওঁ যথেষ্ঠ পৰিমাণএ নাৰ্ভাছ অনুভৱ কৰিছিল, কাৰণ তেওঁ সাঁতুৰিব নাজানিছিল দ্য টাইমছ অফ ইণ্ডিয়া আৰু চিফীৰ পৰ্যালোচনতা তেওঁৰ সৌন্দৰ্য্য আৰু অভিনয় পাৰদৰ্শিতাৰ উল্লেখ কৰা হৈছিল ১: নেনোক্কাডিনৰ প্ৰথম সূচী সম্পূৰ্ণ কৰাৰ পিছত সেননে নৱাগত টাইগাৰ শ্ৰফৰ বিপৰীতে হিন্দী একচন ছবি হিৰোপাণ্টিৰ বাবে চুক্তিবদ্ধ হয় তেওঁ দুয়োখন ছবিৰ বাবে সময়ৰ ভাগবতৰা কৰিবলগীয়া হৈছিল বাণিজ্য সাংবাদিক তৰণ আদৰ্শই মতামত দিছিল যে ছাননৰ "এগৰাকী তাৰকাৰ গুণ আছে" কিন্তু দ্য টাইমছ অফ ইণ্ডিয়াৰ সমালোচক সৃজনা দাসে তেওঁৰ আৱেগপ্ৰৱণতাক সমালোচনা কৰি ইয়াক "তীব্ৰতাকৈ অধিক নৰম" বুলি অভিহিত কৰিছিল হিৰ'পেন্টিয়ে এখন ব্যৱসায় সফল ছবি হিচাপে সাব্যস্ত হয় ১: নেনোক্কাডিনৰ বাবে সেনন শ্ৰেষ্ঠ নৱাগতাৰ  বঁটাৰ বাবে মনোনীত হয় আৰু হিৰোপান্তিৰ  বাবে শ্ৰেষ্ঠ নৱাগতাৰ ফিল্মফেয়াৰ বঁটা লাভ কৰে
তথ্যউৎস

বাহ্যিক সংযোগ
  

শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
কৃতিকা কামৰাৰ জন্ম হয় ১৯৮৮ চনৰ ২৫ অক্টোবৰত কৃতিকাই মধ্যপ্ৰদেশৰ এক হিন্দু ধৰ্মাৱলম্বী পৰিয়ালত জন্ম গ্ৰহন কৰিছিল যদিও কৃতিকাই স্কুলীয়া শিক্ষা দিল্লী পাব্লিক স্কুলৰ পৰাই লৈছিল অতি কম সময়ৰ ভিতৰতেই ভাৰতীয় টেলিভিছনৰ ধাৰবাহিক জগতত নিজৰ প্ৰতিভাৰ প্ৰসাৰ ঘতাবলৈ সক্ষম হৈছিল কৃতিকাই কৃতিকাৰ দেউতাক পেছাত এজন চিকিৎসক আছিল কৃতিকাই  ত ডিগ্ৰী কৰি থাকোতেই  ত কিতনি মোহূবত হেঁ ধাৰাবাহিক আৰম্ভ কৰিছিল আৰু এই ধাৰাবাহিক খনৰ বাবেই তেওঁ কলেজ এৰিব লগীয়া হৈছিল আৰু ডিগ্ৰী আধাতে সামৰণি মাৰে কিন্তু বৰ্তমান কৃতিকাই মুম্বাইৰ পৰা কলা বিষয় ডিগ্ৰী কৰি আছে কৃতিকাই তেওঁৰ অভিনয়েৰে সমগ্ৰ ভাৰতীয়ৰ মন আকৰ্ষণ কৰিবলৈ সক্ষম হৈছে তেওঁ বহুকেইখন ধাৰাবাহিকত অভিনয় কৰিছে আৰু বৰ্তমান তেওঁ 'চ'নী টিভিৰ ( )  কুছ তো লোগ কহেংগে নামৰ ধাৰাবাহিক খনত ডক্টৰ নিধি বৰ্মা হিচাপে অভিনয় কৰি আছে

কৃতিকা আভিনীত ধাৰাবাহিক সমুহ
কিতনি মোহব্বত হেঁ- (আৰুহি)
কিতনি মোহব্বত হেঁ-২- (আৰুহি)
প্যাৰ কা বন্ধন- (প্ৰতিক্ষা)
যাৰা নাছকে দিখা- (কৃতিকা কামৰা )
কুছ তো লোগ কহেংগে- (ডক্টৰ নিধি বৰ্মা)

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:ভাৰতৰ ব্যক্তি